
1. Scopurile de bază ale administrării și deetatizării proprietăţii publice
În domeniul Administrării și deetatizării proprietății publice, obiectivele Guvernului Republicii Moldova stabilite în Programul de activitate pentru anii 2016-2018 implică:
1. perfecționarea cadrului legal în domeniul administrării patrimoniului public de către autoritățile publice centrale și locale;
2.  profesionalizarea managementului executiv și a consiliilor de administrație ale întreprinderilor de stat, creșterea transparenței privind formarea și componența consiliilor de administrație, inclusiv prin elaborarea și implementarea indicatorilor de performanță; 
3. consolidarea capacităților instituționale ale autorităților publice centrale și locale în procesul de implementare și monitorizare a proiectelor de parteneriat public-privat;

4. impulsionarea procesului de privatizare a patrimoniului de stat din domeniile liberalizate, bazat pe principiile transparenței, legalității și eficienței; 
5. asigurarea descentralizării patrimoniale prin accelerarea procesului de delimitare a proprietății de stat de cea a unităților administrativ-teritoriale, a bunurilor din domeniul public și din domeniul privat; 
6. stabilirea remunerării conducătorilor întreprinderilor de stat și a societăților pe acțiuni cu capital de stat reieşind din unele criterii și indicatori de performanță. 
Pe parcursul anului 2017, Ministerul Economiei şi Infrastructurii, care promovează politica statului în domeniul administrării şi deetatizării proprietăţii publice, în comun cu Agenţia Proprietăţii Publice subordonată Guvernului, organul abilitat cu administrarea şi deetatizarea proprietăţii publice a statului, în limita competențelor atribuite prin Legea nr.121-XVI din 04 mai 2007 privind administrarea şi deetatizarea proprietății publice, Regulamentul privind organizarea şi funcţionarea Agenţiei Proprietăţii Publice din subordinea Ministerului Economiei, aprobat prin Hotărârea Guvernului nr.1008 din 10.09.2007 şi Hotărârea Guvernului nr.902 din 06.11.2017 cu privire la organizarea şi funcţionarea Agenţiei Proprietăţii Publice, au asigurat:
· participarea la elaborarea şi perfecționarea cadrului normativ în domeniul administrării și deetatizării proprietății publice;
· exercitarea drepturilor ce decurg din calitatea de fondator şi de acţionar; 
· ținerea Registrului patrimoniului public;

· perfectarea şi prezentarea către Guvern şi Biroul Național de Statistică a balanței patrimoniului public a Republicii Moldova;

· participarea la administrarea întreprinderilor de stat, societăţilor comerciale cu capital majoritar de stat, inclusiv în componenţa consiliilor;
· actualizarea listei bunurilor proprietate de stat supuse privatizării; 
· expunerea la privatizare a bunurilor proprietate publică de stat, cu utilizarea instrumentelor prevăzute de lege; 
·  încheierea contractelor de vânzare-cumpărare a bunurilor proprietate publică de stat privatizate la concursuri, licitații și a terenurilor proprietate publică de stat aferente bunurilor imobile proprietate privată; 
· monitorizarea executării de către cumpărători a obligaţiilor asumate în contractele de vânzare-cumpărare, aplicarea de măsuri în vederea executării obligațiilor contractuale, inclusiv prin intermediul instanțelor de judecată; 
· mediatizarea procesului de privatizare şi rezultatele lui;

· coordonarea inițierii proiectelor de parteneriat public-privat la nivel național și participarea la implementarea lor.
În condițiile legii s-a conlucrat cu autorităţile administraţiei publice centrale întru asigurarea: 
a) exercitării conforme a funcţiilor de fondator în întreprinderile de stat și de acționar în societăţile comerciale cu capital majoritar de stat;
b) ţinerii evidenţei patrimoniului public de stat din administrare;  
c) prezentării în termenul stabilit a dărilor de seamă privind patrimoniul public din administrare şi întocmirii rapoartelor anuale referitor la rezultatele administrării;
d) exercitarea controlului asupra corectitudinii calculării şi transferării în termenul stabilit, în bugetul de stat, a dividendelor aferente acţiunilor statului şi a unei părţi din profitul net al întreprinderilor de stat;

e) corectitudinii aplicării procedurii de inițiere a parteneriatelor publice-private și implementării conforme a acestora.
Conform datelor din Registrul patrimoniului public, ținut de Agenția Proprietății Publice conform Hotărârii Guvernului nr.675 din 6 iunie 2008, la situația din 01 ianuarie 2018, în administrarea autorităţilor administrației publice centrale se află 232 întreprinderi de stat și 90 pachete de acțiuni ale statului în societăți pe acțiuni. Valoarea patrimoniului de stat aflat în gestiunea întreprinderilor de stat constituie 15,49 mil lei, iar valoarea patrimoniului de stat deținut în societățile pe acțiuni, constituie 10,33 mil lei.  Pe parcursul anului 2017 din Registrul patrimoniului public au fost radiate 15 entități:

· 12 societăţi pe acţiuni: S.A.”Drum”, S.A.”Centrul pentru Productivitate și Competitivitate” - în rezultatul lichidării și Î.M. ”Glass Container Company” S.A.; S.A.”Floare-Carpet”; S.A.”Fabrica de unt și brânzeturi din Vulcănești ”InLav”; S.A. ”Autoservice din Pîrlița”; S.A. de achiziții și desfacere a producției agricole ”Livada”; S.A.”Agromec-Zăbriceni”; S.A. pentru aprovizionare și desfacere ”Agroindservice”; S.A. ”Întreprinderea de colectare și desfacere Anenii Noi”; S.A. ”Comerț - Petrol”; S.A. ”Fabrica de unt din Florești” - în rezultatul privatizării. 
· 9 întreprinderi de stat: I.S. "Agenția de Impresariat", I.S."Camera Inregistrarii de Stat", I.S."Centrul Resurselor Informaționale de Stat "Registru", I.S."Cadastru", I.S."Centrul National pentru Frecvente Radio", I.S."Cantina Cancelariei de Stat" - în rezultatul reorganizării, I.S."Centrul de Reproducere a Pasărilor-Abaclia", I.S."Vibropribor" şi  I.S. Magazinul de firma "Fantezie"- în rezultatul privatizării.
Informaţia din Registrul patrimoniului public, conform situaţiei la 01.01.2018, se prezintă astfel:

                                                                                                                        mii lei

	Nr. d/o
	Denumirea autorităţii administrației publice centrale
	TOTAL
	Pachete de acţiuni din societăţi comerciale administrate
	Întreprinderi de stat administrate

	
	
	Nr de entităţi
	Valoarea patrimoniului public de stat
	Numă-rul
	Cota statului, conform capitalului propriu
	Numă-rul
	Valoarea capitalului propriu

	1.
	2.
	3.
	4.
	7.
	8.
	10.
	12.

	1.
	Cancelaria de Stat 
	9
	555,044.7
	 
	 
	9
	555044.7

	2.
	Ministerul Economiei si Infrastructurii
	75
	16,736,966.6
	32
	4762641.7
	43
	11974324.9

	3.
	Ministerul Educației, Culturii si Cercetării
	37
	708,493.6
	3
	41325.4
	34
	667168.2

	4.
	Ministerul Agriculturii, Dezvoltării Regionale si Mediului
	52
	511,407.4
	2
	0.0
	50
	511407.4

	5.
	Ministerul Sănătăţii, Muncii si Protecției Sociale 
	7
	98,294.5
	2
	19863.5
	5
	78431.0

	6.
	Ministerul Finanţelor
	4
	70,727.3
	 
	 
	4
	70727.3

	7.
	Ministerul Justiţiei
	1
	26.8
	 
	 
	1
	26.8

	8.
	Ministerul Afacerilor Externe şi Integrării Europene
	1
	10,665.2
	 
	 
	1
	10665.2

	9.
	Ministerul Afacerilor Interne
	17
	99,689.5
	 
	 
	17
	99689.5

	10.
	Ministerul Apărării
	2
	24,453.0
	 
	 
	2
	24453.0

	11.
	Agenţia Proprietăţii Publice 
	54
	6,301,815.1
	51
	5503495.2
	3
	798319.9

	12.
	Agenţia  Relaţii Funciare si Cadastru
	3
	82,387.8
	 
	 
	3
	82387.8

	13.
	Agenţia "Moldsilva"
	25
	150,236.6
	 
	 
	25
	150236.6

	14.
	Agenţia "Apele Moldovei"
	16
	420,603.8
	 
	 
	16
	420603.8

	15.
	Agenţia Rezerve Materiale
	2
	728.6
	 
	 
	2
	728.6

	16.
	Biroul Naţional de Statistică 
	1
	11,974.3
	 
	 
	1
	11974.3

	17.
	Serviciul de Informaţii şi Securitate
	1
	3,269.9
	 
	 
	1
	3269.9

	18.
	Comisia Naţională a Pieţei Financiare
	1
	386.4
	 
	 
	1
	386.4

	19.
	Academia de Ştiinţe a R.M.
	11
	19,895.3
	 
	 
	11
	19895.3

	20.
	Consiliul Coordonator al Audiovizualului
	1
	24.3
	 
	 
	1
	24.3

	21.
	Alte entități
	2
	11,782.2
	 
	 
	2
	11782.2

	TOTAL
	322
	25,818,872.9
	90
	10,327,325.9
	232
	15,491,547.0


2. Perfecționarea cadrului normativ în domeniul administrării şi deetatizării proprietăţii publice 
Întru coroborarea legislației naționale la cea comunitară, reglementării regimului juridic aplicabil proprietăţii publice, excluderii elementelor interpretabile și contradictorii identificate în procesul implementării actelor normative,  ținând cont de recomandările Curții de Conturi, în perioada de referință, au fost elaborate 5 proiecte de legi, 5 proiecte de hotărîri cu privire la transmiterea bunurilor imobile și  promovate modificări și completări în peste 19 acte regulatorii existente, în particular: 

· proiectul Legii cu privire la întreprinderea de stat şi întreprinderea municipală elaborat în scopul uniformizării politicilor publice de administrare a întreprinderilor de stat și a întreprinderilor municipale la normele generale de guvernare corporativă, determinării şi delimitării atribuţiilor fondatorului, consiliului de administrație şi ale administratorului, precum şi eficientizării administrării întreprinderilor de stat şi municipale, adoptat prin Legea nr.246 din 23.11.2017;
· proiectul Legii privind delimitarea proprietății publice, elaborat în scopul reglementării regimului juridic aplicabil proprietăţii publice (domeniul public și domeniul privat), stabilirii apartenenței și competenţelor autorităţilor administraţiei publice centrale şi locale, în procesul delimitării bunurilor proprietate publică, adoptat de Parlament prin Legea nr.29 din 05.04.2018;
 Întru asigurarea integrității proprietății statului, urmare verificării informației din Banca centrală de date a cadastrului bunurilor imobile, s-a constatat că o parte din terenurile înregistrate ca proprietate a statului (Republica Moldova), unilateral, fără acordul titularului de drept, au fost înregistrate ca proprietate a municipiului Chișinău, mun. Bălți, etc.   

În calitate de autoritate abilitată cu administrarea terenurilor proprietate publică a statului aferente bunurilor imobile proprietate privată (art. 7 alin. (3) lit. f¹ din Legea nr. 121/2007), Agenția Proprietății Publice a contestat în instanța de judecată, acțiunile OCT Chișinău și Î.S. ”Cadastru” privind radierea din Registrul bunurilor imobile, fără acordul titularului de drept, a dreptului de proprietate al statului asupra terenurilor respective. În prezent, sunt contestate parțial unele decizii ale Consiliilor municipale Chișinău și Bălți, care au servit temei pentru radierea dreptului de proprietate al statului asupra 160 terenuri și înregistrarea acestora ca proprietate municipală.  

În corespundere cu prevederile Legii nr. 91-XVI din 05.04.2007 privind terenurile proprietate publică și delimitarea lor, înregistrarea dreptului de proprietate publică asupra terenurilor înregistrate în Registrul bunurilor imobile în temeiul actelor de drept specificate în art.18 din Legea cadastrului bunurilor imobile nr. 1543-XIII din 25.02.1998, nu poate fi efectuată prin delimitare sau în baza actelor de delimitare. 

Soluţionarea divergențelor respective și-a găsit reflectare în Legea privind delimitarea proprietății publice, adoptată de Parlament la 05.04.2018, conform căreia obiect al delimitării constituie, în funcție de apartenență: bunurile imobile proprietate publică neînregistrate în Registrul bunurilor imobile sau drepturile patrimoniale asupra cărora nu au fost înscrise; bunurile imobile înregistrate în Registrul bunurilor imobile în alte temeiuri decât cele rezultate din art. 28 din Legea cadastrului bunurilor imobile nr. 1543-XIII din 25.02.1998, precum și bunurile imobile, inclusiv terenurile înregistrate în Registrul bunurilor imobile în folosul Republicii Moldova sau a unității administrativ-teritoriale, în lipsa documentelor care confirmă dreptul de proprietate.
· proiectul Legii privind concesiunile de lucrări și servicii, care determină o nouă abordare privind atribuirea concesiunilor cu caracter economic pe principii de eficiență și transparență, racordat la Directivele europene, adoptat în I lectură în cadrul ședinței plenare a Parlamentului din 02.11.2017;
· a fost elaborat proiectul hotărârii de Guvern cu privire la reprezentarea statului în societățile comerciale cu capital public sau public-privat  prin care se propune aprobarea în redacție nouă a Regulamentului cu privire la reprezentarea statului în societăţile comerciale cu capital public sau public-privat, precum și a Regulamentelor-model ale consiliului societății și comisiei de cenzori a societății pe acțiuni cu capital public sau majoritar public, a Contractului individual de muncă - model al directorului societăților cu capital public sau majoritar public;
· proiectul hotărârii de Guvern privind modificarea și completarea Hotărârii Guvernului nr. 945 din 20.08.2007 cu privire la măsurile de realizare a Legii nr.121-XVI din 04.05.2007 privind administrarea și deetatizarea proprietății publice, elaborat în scopul actualizării listelor bunurilor proprietate de stat supuse privatizării, aprobat de Guvern prin Hotărârea prin nr.503 din 03.07.2017; 
· proiectul hotărârii de Guvern pentru aprobarea Regulamentului cu privire la privatizarea fără anunțul prețului inițial sau privatizarea cu titlu gratuit elaborat în scopul atragerii investițiilor private necesare revitalizării bunurilor proprietate publică supuse privatizării expuse la vânzare de cel puțin 6 ori, dar nevândute;
· proiectul hotărârii Guvernului privind modificarea și completarea Hotărîrii Guvernului nr.110 din 23.02.2011 "Cu privire la unele aspecte ce ţin de repartizarea profitului net anual al societăţilor pe acţiuni cu cotă de participare a statului şi al întreprinderilor de stat", în scopul eficientizării procesului de gestionare a proprietății publice;
· proiectul hotărârii de Guvern privind aprobarea Planului sectorial anticorupţie în domeniul administrării şi deetatizării proprietăţii publice pentru anii 2018-2020, elaborat în baza Hotărîrii Parlamentului nr.56 din 30.03.2017 privind aprobarea Strategiei naţionale de integritate şi anticorupţie pentru anii 2017-2020, în scopul eficientizării acţiunilor statului în vederea valorificării drepturilor şi calităţii de proprietar, sporirii integrităţii responsabililor prin implementarea unor acţiuni concrete;
· proiectul de modificare şi completare a Hotărîrii Guvernului nr.351 din 23.05.2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile, aprobat de Guvern prin Hotărârea nr.436 din 14.06.2017;
· proiectul hotărârii cu privire la aprobarea Concepţiei pentru restructurarea sectorului feroviar şi a Î.S. „Calea Ferată din Moldova” pentru anii 2018-2021, elaborat în scopul sustenabilității căilor ferate din punct de vedere financiar, tehnic și social,  aprobat prin Hotărîrea Guvernului nr.1042 din 05.12.2017;  
· proiectele hotărârilor de Guvern privind modificarea anexelor nr.1 şi nr.2 la Hotărârea Guvernului nr.419 din 18 iunie 2012 cu privire la aprobarea Listei bunurilor proprietate a statului și a listei lucrărilor și serviciilor de interes public național propuse parteneriatului public-privat, elaborat în baza propunerilor autorităților publice centrale (aprobate de Guvern prin Hotărârile nr. 74 din 15.02.2017, nr. 237 din 25.04.2017, nr. 487 din 29.06.2017, nr. 604 din 26.07.2017, nr. 739 din 18.09.2017, nr. 868 din 30.10.2017).
În scopul eficientizării administrării proprietății publice de stat au fost elaborate și aprobate de Guvern un şir de proiecte de acte normative, inclusiv:

· proiectul de lege privind declararea utilităţii publice pentru lucrările de interes naţional de reconstrucţie şi construcţie a liniilor electrice cu tensiunea de 110 kV Drochia – Şuri, Şuri – Donduşeni, Chişinău – Hînceşti, Hînceşti – Cneazevca, Şoldăneşti – Ignăţei (aprobat de Parlament prin legea 67 din 13.04.2017);

· proiectul de lege privind declararea utilităţii publice de interes naţional de construcţie a conductei de transport gaze naturale pe direcţia Ungheni – Chişinău (faza a II-a a implementării proiectului „Conducta de interconectare a sistemului de transport gaze naturale din România cu sistemul de transport gaze naturale din Republica Moldova”), adoptat de Parlament prin Legea nr. 105 din 09.06.2017. 

· proiectul hotărârii Guvernului cu privire la transmiterea unei porţiuni de teren în superficie (aprobat prin Hotărîrea Guvernului nr. 360  din  18.04.2018);

· proiectul hotărârii Guvernului cu privire la transmiterea unor bunuri imobile cu titlu gratuit din proprietatea publică a statului în proprietate publică a raionului Basarabeasca (aprobat prin Hotărârea Guvernului nr.450 din 16.05.2018).

· proiectul hotărârii Guvernului privind transmiterea unor bunuri imobile, amplasate în mun.Chişinău, str. Munceşti, nr.271 din gestiunea Centrului Naţional de Expertize Judiciare în gestiunea Agenţiei Proprietăţii Publice (aprobat prin Hotărârea Guvernului nr.1078 din 13.12.2017);

·  proiectul hotărârii Guvernului privind transmiterea unui bun imobil din satul Mingir, r-l Hîncești (blocul locativ cu 16 apartamente) cu titlu gratuit din proprietatea publică a statului în proprietate publică a comunei Mingir (aprobat prin Hotărârea Guvernului nr.12 din 19.01.2017);
·  proiectul hotărârii Guvernului cu privire la transmiterea unor bunuri imobile cu titlu gratuit din proprietatea publică a statului în proprietate publică a raionului Hînceşti (construcţiile Şcolii-internat auxiliare din satul Sărata-Galbenă, raionul Hînceşti), aprobat prin Hotărârea Guvernului nr.500 din 03.07.2017.

· proiectul hotărârii Guvernului cu privire la transmiterea unor bunuri imobile (11 blocuri locative) cu titlu gratuit din proprietatea publică a statului în proprietatea publică a orașului Vadul lui Vodă (aprobat prin Hotărârea Guvernului nr.17 din 23.01.2017);

· proiectul hotărârii Guvernului cu privire la transmiterea unor bunuri, părţi sociale deţinute în unele societăţi comerciale şi lichidarea unei persoane juridice,  aprobat prin Hotărârea Guvernului nr.587 din 24.07.2017, care prevede în particular transmiterea din administrarea Ministerului Tehnologiei Informaţiei şi Comunicaţiilor a unor bunuri în administrarea Cancelariei de Stat și a părților sociale din 4 societăți cu răspundere limitată în administrarea Agenției Proprietății Publice;

· proiectul hotărârii Guvernului cu privire la transmiterea unor acțiuni ale statului, din S.A. „Loteria Naţională a Moldovei” din contul Ministerului Finanţelor în contul Agenţiei Proprietăţii Publice.
În perioada de referință au fost elaborate și înaintate Guvernului proiecte de  acte normative privind implementarea parteneriatului public-privat, în particular:

a) ”Cu privire la aprobarea obiectivelor proiectului de parteneriat public-privat, a cerințelor generale privind selectarea partenerului privat, precum și a condițiilor parteneriatului public-privat pentru construcția unui complex locativ și a obiectelor de menire socială” elaborat de Departamentul Poliției de Frontieră al Ministerului Afacerilor Interne (aprobat prin Hotarârea Guvernului  nr. 520 din 05.07.2017); 
b) “Cu privire la aprobarea obiectivelor, cerinţelor şi condiţiilor parteneriatului public-privat pentru construirea unui complex locativ cu locuinţe de serviciu şi a unei săli de sport la parter”, elaborat de Inspectoratul general pentru Situaţii de Urgenţă al Ministerului Afacerilor Interne (aprobat prin Hotarârea Guvernului  nr. 603 din 26.07.2017);

c) “Cu privire la aprobarea obiectivelor și a condițiilor parteneriatului public-privat pentru dezvoltarea activităților SA „Loteria Națională a Moldovei”, precum și a cerințelor generale privind selectarea partenerului privat”, elaborat de Ministerul Economiei și Infrastructurii (aprobat prin Hotarârea Guvernului  nr. 639 din 14.08.2017);

d) “Cu privire la aprobarea obiectivelor proiectului de parteneriat public-privat, a cerințelor generale privind selectarea partenerului privat, precum și a condițiilor parteneriatului public-privat pentru construcția unui bloc locativ cu sală de sport la parter în vederea îmbunătățirii condițiilor de trai ale angajaților Centrului de Economie și Finanțe Chișinău”, elaborat de Ministerul Economiei și Infrastructurii și înaintat Guvernului spre examinare.

3. Administrarea întreprinderilor de stat şi societăţilor pe acțiuni cu cotă majoritară de stat 
În corespundere cu prevederile pct.3 din Hotărârea Parlamentului nr.189 din 21.07.2017, Guvernul, în termen de 3 luni, urma să reorganizeze structura organelor centrale de specialitate ale administraţiei publice şi să aducă actele normative în concordanţă cu hotărîrea respectivă.
 Prin Hotărârea Guvernului nr.594 din 26.07.2017 cu privire la restructurarea administraţiei publice centrale  de specialitate, s-a dispus elaborarea de către ministerele nou formate, în termen de 20 de zile, a regulamentelor privind organizarea şi funcţionarea acestora şi întreprinderea măsurilor necesare, în vederea transmiterii în administrarea Agenţiei Proprietăţii Publice a întreprinderilor de stat, în care exercită funcţia de fondator şi în vederea rezilierii contractelor de cesionare (transmitere) a exercitării drepturilor de acţionar şi de administrare a proprietăţii de stat în societăţile comerciale, încheiate cu Agenţia Proprietăţii Publice.
Conform prevederilor pct.4 şi pct.5 din Hotărârea Guvernului nr.902 din 06.11.2017 cu privire la organizarea şi funcţionarea Agenţiei Proprietăţii Publice, ministerele, alte autorităţi administrative centrale din subordinea Guvernului, precum şi autorităţile administrative din subordinea acestora, în termen de până la 6 luni (10.05.2018) urmau să asigure transmiterea întreprinderilor de stat în care exercită funcţia de fondator Agenţiei Proprietăţii Publice, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901 din 31 decembrie 2015 , iar în termen de 1 lună (10.12.2017) Agenţia urma să rezilieze contractele de cesiune (transmitere) a exercitării drepturilor de acţionar şi de administrare a proprietăţii publice în societăţile comerciale, încheiate cu ministerele şi alte autorităţi administrative centrale.
a)   Rezilierea Contractelor de cesiune a exercitării drepturilor de acţionar şi de administrare a proprietăţii publice în societăţile comerciale
Agenția Proprietății Publice, în termenul stabilit, a remis ministerelor şi altor autorităţi administrative centrale Acordurile de reziliere a contractelor de cesionare (transmitere) a exercitării drepturilor de acţionar şi de administrare a proprietăţii publice în societăţile comerciale. 
La situaţia din 01.01.2018 au fost reziliate contractele de cesionare cu Ministerul Finanţelor, Ministerul Agriculturii, Dezvoltării Regionale şi Mediului, Agenţia „Apele Moldovei” şi  Agenţia Rezerve Materiale. Prin urmare, la finele anului 2017, Agenţia Proprietăţii Publice administra 51 de societăţi pe acţiuni, din care 17 sunt în proces de insolvabilitate, 12 - în proces de lichidare,  12 - nu activează  din care una este în proces de lichidare. Din totalul  de 10 societăți pe acțiuni – în 9 societăți pe acțiuni statul deține pachetul majoritar de acțiuni, în particular: S.A. „Moldtelecom”, S.A. „Loteria Naţională a Moldovei”, S.A. „Combinatul de Vinuri Cricova”, S.A. „Barza Albă”, S.A. „Tutun CTC”, S.A. „Agua-Prut”,  S.A. „Ceramica-T”, S.A. „Hotelul Chişinău”, S.A. Combinatul de panificaţie din Chişinău „Franzeluța”.
b) Transmiterea, reorganizarea și lichidarea întreprinderilor de stat

     În conformitate cu pct.4 din Hotărârea Guvernului nr.902/2017, Agenţia Proprietăţii Publice, în termen de 6 luni, urma să preia în administrare 204 întreprinderi de stat, dintre care 14 – în procedură de insolvabilitate, iar 31 nu activează. 

Până la finele anului 2017 ministerele de ramură nu au promovat careva proiecte de acte normative în acest sens, astfel în administrarea Agenției se aflau 3 întreprinderi de stat, dintre care una în proces de lichidare.

Prin Legea nr.246/2017 cu privire la întreprinderea de stat și întreprinderea municipală, a fost determinat termenul de 6 luni pentru aprobarea de către Guvern a listei întreprinderilor de stat supuse procedurilor de lichidare benevolă și termenul de 24 luni pentru inițierea reorganizării întreprinderilor de stat în alte forme juridice de organizare.

În acest aspect, întru îmbunătățirea eficienței operaționale a întreprinderilor de stat și societăților pe acțiuni cu capital de stat, mai multe autorități ale administrației publice centrale au promovat hotărîri de Guvern privind transformarea lor în instituții publice, în particular:
   Cancelaria de Stat a promovat reorganizarea Î.S. „Pentru exploatarea clădirilor” prin fuziune (absorbţie) cu Instituţia publică ”Direcţia generală pentru administrarea clădirilor Guvernului Republicii Moldova” (Hotărîrea Guvernului nr. 980  din  15.11.2017) şi a asigurat Î.S. „Cantina Cancelariei de Stat” prin fuziune (absorbţie) cu Instituţia publică Direcţia generală pentru administrarea clădirilor Guvernului Republicii Moldova cu (Hotărîrea Guvernului nr. 99  din  23.02.2017);

Ministerul Tehnologiei Informaţiei şi Comunicaţiilor a asigurat reorganizarea prin transformare a Î.S. „Centrul Naţional pentru Frecvenţe Radio” în Instituţia publică „Serviciul Naţional de Management al Frecvenţelor Radio şi Securităţii Cibernetice” (Hotărârea Guvernului nr.100 din 24.02.2017);

Ministerul Culturii a asigurat reorganizarea Î.S. „Organizaţia Concertistică şi de Impresariat „Moldova-Concert” prin fuziunea (absorbția) Î.S. „Agenţia de impresariat” (Hotărârea Guvernului nr.169 din 22.03.2017);
Centrul de Implementare a Reformelor a asigurat reorganizarea Î.S. „Centrul Resurselor Informaţionale de Stat „Registru”, Î.S. „Camera Înregistrării de Stat”, Î.S. „Cadastru” prin transformare în Instituţia publică “Agenţia Servicii Publice” (Hotărîrea Guvernului nr. 314  din  22.05.2017).
  Întru asigurarea transparenței în activitatea întreprinderilor de stat, în conformitate cu prevederile Legii nr.246/2017, s-a solicitat autorităților publice centrale care administrează întreprinderi de stat şi societăţi pe acţiuni, inițierea procedurilor de selectare în modul stabilit a companiilor de audit pentru auditarea situațiilor financiare.  

      Întru realizarea prevederilor art. 19 din Legea nr. 246 din 23.11.2017 s-a inițiat elaborarea:
1)  Statutului (model) al întreprinderii de stat/municipale, 
2) Regulamentului privind selectarea candidaturii conducătorului întreprinderii de stat sau societății comerciale cu capital integral sau majoritar de stat, 
3) Regulamentului privind stabilirea criteriilor de remunerare a membrilor consiliului de administrație al întreprinderilor de stat, a reprezentantului statului, a membrilor consiliului și comisiei de cenzori ale societăților comerciale cu capital integral sau majoritar public.
c) Întru eficientizarea administrării societăților comerciale cu capital public sau public-privat a fost elaborat proiectul hotărârii de Guvern cu privire la reprezentarea statului în societățile comerciale cu capital public sau public-privat  prin care se propune aprobarea în redacție nouă a Regulamentului cu privire la reprezentarea statului în societăţile comerciale cu capital public sau public-privat, precum și a Regulamentelor-model ale consiliului societății și comisiei de cenzori a societății pe acțiuni cu capital public sau majoritar public, a Contractului individual de muncă - model al directorului societăților cu capital public sau majoritar public.
Proiectul Regulamentului cu privire la reprezentarea statului în societăţile comerciale cu capital public sau public-privat, prevede:

- stabilirea criteriilor de selectare și evaluare a membrilor consiliilor societăților comerciale cu capital public sau public-privat, a comisiei de cenzori și a reprezentantului statului, atribuțiile și răspunderea acestora pentru prejudiciile cauzate societății comerciale, rezultate din îndeplinirea deciziilor adoptate de ei, modul de desemnare și revocare a reprezentantului statului, împuternicirile acestuia, criteriile de apreciere a exercitării atribuțiilor încredințate lui;
- stabilirea condițiilor pentru determinarea circumstanțelor, care să constate eschivarea de la exercitarea funcțiilor ca temei pentru anularea indemnizațiilor lunare pentru persoanele ce reprezintă interesele statului în societăți comerciale.

- instituirea unui sistem intern eficient la înaintarea candidaturilor pentru alegere în organele de conducere; 
- evaluarea activității reprezentantului statului. În acest scop a fost elaborat proiectul Instrucţiunii cu  privire  la modul  evaluare  a funcționarilor publici care vor fi desemnați/promovați în calitate de persoane ce reprezentă interesele statului în societăţile comerciale cu capital public sau public-privat;
- monitorizarea activității societăților comerciale, identificarea problemelor cu care se confruntă acestea, precum și înaintarea propunerilor privind soluționarea lor; în acest sens a fost elaborat proiectul Raportului-model al reprezentantului statului, ce urmează a fi prezentat semestrial autorității administraţiei publice centrale care exercită drepturile de acționar și de administrare a proprietăţii publice în societăţile comerciale cu cotă de participare a statului. 
Întru optimizarea dimensiunii și structurii de administrare a proprietăţii publice, de către autoritățile administrației publice centrale au fost inițiate și desfășurate proceduri de reorganizare sau dizolvare a unor societăți pe acțiuni. Astfel:

 Ministerul Economiei şi Infrastructurii a asigurat reorganizarea S.A. „Reţelele Electrice de Distribuţie Nord” prin fuziune (absorbţie) cu S.A. „Reţelele Electrice de Distribuţie Nord-Vest” (Hotărîrea Guvernului nr. 605  din  26.07.2017);
Ministerul Educaţiei, Culturii şi Cercetări a elaborat hotărîrea de Guvern cu privire la reorganizarea S.A.”Circul din Chișinău” prin fuziune (absorbţie) cu Întreprinderii de Stat „Organizaţia Concertistică şi de Impresariat „Moldova-Concert” (Hotărîrea Guvernului nr. 279 din  30.03.2018).
 În anul de referință  a fost asigurată plasarea pe portalul guvernamental unic de date deschise (www.date.gov.md) a 9 seturi de date cu caracter public privind rezultatele activităţii economico-financiare a întreprinderilor cu cotă majoritară de publică, și anume:

- balanța patrimoniului public pentru autoritățile publice centrale;

- balanța patrimoniului public pentru unitățile administrativ-teritoriale;

- date privind societățile pe acțiuni în care statul deține cotă parte în capitalul social și date privind întreprinderile de stat;

- rezultatele și indicatorii economico-financiari ai activității întreprinderilor de stat și societăților pe acțiuni cu cotă de stat mai mare de 25% din capitalul social;

- date privind întreprinderile municipale.

Întru implementarea administrării corporative la întreprinderile de stat, potrivit informaţiei prezentate de autoritățile administrației publice centrale, în perioada de raportare, consilii de administraţie au fost instituite la 161 întreprinderi de stat ceea ce constituie 77,78% din numărul total al întreprinderilor administrate și la 38 societăți pe acțiuni, ceea ce constituie 71,7% din numărul total 53 S.A. 
 În rezultatul examinării informaţiei privind exercitarea funcţiilor de către persoanele împuternicite să reprezinte interesele statului în anul 2017, prezentată de entitățile cu cotă de stat în conformitate cu Hotărârea Guvernului nr.568 din 06.05.2008, se constată că, la 24 entități, contrar prevederilor legale, şedinţele consiliului au fost convocate mai rar decât o dată în trimestru. Informația detaliată privind instituirea consiliilor de administrație este reflectată în tabelul de mai jos.
	Nr. d/o
	Denumirea autorităţii administraţiei publice centrale
	SA/ IS
	Întreprinderi de stat şi societăţilor pe acţiuni cu cotă majoritară de stat administrate

	
	
	
	Nr. total de entități


	În procedură de insolvabilitate / lichidare
	Nu activează 
	în care au fost instituite consilii

	1
	Ministerul Agriculturii, Dezvoltării Regionale şi Mediului
	S.A.
	2
	1
	1
	1

	
	
	Î.S.
	47
	9
	6
	31

	2
	Ministerul Sănătăţii, Muncii şi Protecţiei Sociale
	S.A.
	2
	
	
	2

	
	
	Î.S.
	5
	
	
	3

	3
	Ministerul Educaţiei, Culturii şi Cercetării
	S.A.
	3
	
	
	3

	
	
	Î.S.
	34
	3
	7
	22

	4
	Ministerul Economiei şi Infrastructurii
	S.A.
	32
	7
	2
	24

	
	
	Î.S.
	42
	6
	8
	29

	5
	Ministerul Finanţelor
	Î.S.
	4
	
	
	4

	6
	Ministerul Afacerilor Interne
	Î.S.
	5
	
	1
	5

	7
	Agenţia Proprietăţii Publice
	S.A.
	51
	29
	11
	8

	
	
	Î.S.
	3
	1
	
	2

	8


	Agenţia Relaţii Funciare şi Cadastru
	Î.S.
	3
	
	
	3

	9
	Ministerul Afacerilor Externe
	Î.S.
	1
	
	
	1

	10
	Ministerul Apărării
	Î.S.
	2
	
	
	2

	11
	Ministerul Justiţiei
	Î.S.
	1
	
	
	

	12
	Departamentul Instituţiilor Penitenciare
	Î.S.
	12
	1
	4
	

	13
	Agenţia "Apele Moldovei"
	Î.S.
	16
	3
	
	13

	14
	Agenţia "Moldsilva"
	Î.S.
	25
	
	
	25

	15
	Cancelaria de Stat
	Î.S.
	9
	
	2
	7

	16
	Agenţia Rezerve Materiale
	Î.S.
	2
	
	1
	1

	17
	Academia de Ştiinţe
	Î.S.
	11
	
	1
	10

	18
	Biroul Naţional de Statistică
	Î.S.
	1
	
	
	1

	19
	Alte autorităţi publice
	Î.S.
	5
	1
	1
	2

	20
	Întreprinderi peste hotare
	I.S.
	4
	1
	
	

	TOTAL 
	S.A.
	90
	37
	14
	38

	
	Î.S.
	232
	25
	31
	161


Una din problemele stringente existente este divergența considerabilă dintre numărul de întreprinderi de stat înregistrate în Registrul persoanelor juridice și numărul întreprinderilor de stat înscrise în Registrul patrimoniului public, în baza dărilor de seamă a autorităților administrației publice centrale, problemă abordată în Rapoartele anuale privind administrarea și deetatizarea proprietății publice, dar nesoluționată pînă în prezent de autoritățile administrației publice centrale în calitatea lor de fondator. 
 În rezultatul contrapunerii informației din Registrul patrimoniului public cu informația privind întreprinderile de stat înregistrate în Registrul de Stat al persoanelor juridice, conform situației din 01.01.2018, au fost identificate peste 442 întreprinderi de stat care figurează în Registrul de stat al persoanelor juridice, dar nu sunt gestionate de autoritățile administrației publice centrale care le-au fondat. Practic, toate aceste întreprinderi de stat nu activează de mulți ani, de regulă, motivele fiind: lipsa mijloacelor circulante, a bunurilor imobile proprii, competitivitatea redusă a producţiei/serviciilor, s.a. În privința lor, de către autoritățile administrației publice centrale (succesorii fondatorilor acestora) pe parcursul anilor nu au fost întreprinse măsuri privind  reanimarea sau lichidarea acestora.  Astfel, în contextul prevederilor  atr.19 alin. (3) lit.a) din  Legea nr.246 din 23.11.2017 cu privire la întreprinderea de stat și întreprinderea municipală, urmează a fi elaborată și promovată, în modul stabilit, hotărîrea de Guvern cu privire la dizolvarea întreprinderilor respective, în condițiile legii. 

4. Deetatizarea proprietăţii publice de stat
4.1  Privatizare și activități postprivatizare
În corespundere cu prevederile Legii nr.121-XVI din 04 mai 2007 privind administrarea și deetatizarea proprietății publice și actelor normative aferente executării legii, pe parcursul anului 2017 au fost organizate 3 runde de privatizare a bunurilor proprietate publică de stat, în cadrul cărora au fost puse în vânzare  prin modalitățile prevăzute de lege 73 bunuri (majoritatea lor repetat), inclusiv: 25 pachete de acțiuni la licitații pe piața reglementată (Bursa de Valori), 16 bunuri la concurs comercial, 29 bunuri la licitație cu strigare, 3 bunuri la concurs investițional.

În cadrul licitațiilor „cu strigare” desfășurate prin intermediul Bursei de Valori pe piața reglementată (în perioadele 27-31 martie, 26-30 iunie, 27 noiembrie - 1 decembrie), au fost tranzacționate pachetele de acțiuni proprietate publică de stat din 10 S.A. ( Î.M. ”Glass Container Company” S.A.(31,415%), mun. Chișinău; S.A.”Floare-Carpet”(59,486%), mun. Chișinău; S.A. ”Fabrica de unt și brânzeturi din Vulcănești ”InLav”(13,331%), or. Vulcănești; S.A. ”Autoservice din Pîrlița”(7,360%), rl Ungheni, s. Pîrlița; S.A. de achiziții și desfacere a producției agricole ”Livada” (0,748%), rl. Orhei,  s. Peresecina; S.A. ”Agromec-Zăbriceni” (0,078%), rl Edineț, s. Zăbriceni; S.A. pentru aprovizionare și desfacere ”Agroindservice” (0,064%), or. Nisporeni; S.A. ”Întreprinderea de colectare și desfacere Anenii Noi” (3,507%), rl Anenii Noi, s. Bulboaca, S.A. ”Comerț - Petrol” (100,00%), mun. Chișinău; S.A. ”Fabrica de unt din Florești” (0,365%), or. Florești, s. Vărvăreuca).

În perioada de referință a fost finalizate procedurile aferente concursului comercial de privatizare a Î.S. ”Centrul de Reproducere a Păsărilor - Abaclia”, anunțat pentru perioada 11 noiembrie – 16 decembrie 2016 (Monitorul Oficial al RM 388-398 din 11 noiembrie) și au fost încheiate contractele de vânzare-cumpărare a  3 obiecte nefinalizate (Cinematograf, or. Taraclia, Ambulatoriu, s. Vălcineț, rl Călărași, Blocul administrativ al Institutului de Microbiologie și Virusologie cu terenul aferent, mun. Chișinău), adjudecate în cadrul licitației cu strigare desfășurate la 15 decembrie 2016, conform comunicatului informativ anunțat în Monitorul Oficial al RM nr. 388-398 din 11 noiembrie 2016. 

 În rezultatul concursului comercial organizat în perioada 24 februarie – 30 martie, conform comunicatului informativ publicat în Monitorul Oficial al RM nr. 60-66 din 24 februarie a fost privatizată Î.S. ”Vibropribor”;

Urmare licitației cu strigare organizată și desfășurată la 22 martie a fost privatizată Întreprinderea Comercială de Stat Magazinul de firmă „Fantezie”, mun. Chișinău.

În perioada 27 octombrie – 28 decembrie 2017 a fost organizat concursul investițional de privatizare a Î.S. „Vestmoldtransgaz” ca complex patrimonial unic, în cadrul căruia  S.R.L. ”EUROTRANSGAZ” a depus oferta de privatizare, prin care și-a asumat obligația să asigure construcția conductei de transport gaze naturale pe direcția Ungheni-Chișinău, conform proiectului tehnic elaborat în acest scop.

Veniturile din privatizare achitate în bugetul de stat în anul 2017 au constituit 166 444,10 mii lei.

Pe parcursul anului 2017 a fost monitorizată îndeplinirea obligațiilor contractuale de către cumpărătorii bunurilor proprietate publică de stat privatizate prin intermediul:

· concursurilor investiționale: Î.S. „Poligraf-Service”, mun. Chișinău, S.A.”Moldova Tur”, mun. Chişinău, Cinematograful „Ildîz”, or. Vulcăneşti; Cinematograful „Luceafărul”, or. Teleneşti; Cinematograful „Sputnic”, or. Floreşti, Cinematograful „Pace”, or. Glodeni. 

· concursurilor comerciale: Î.S. „Acvacultura-Moldova”, mun. Chișinău; complexului patrimonial - unic Întreprinderea de stat ”Centrul de reproducere a păsărilor Anenii Noi”, s. Hârbovăţ; Î.S. „Centrul de reproducere a păsărilor Brânzenii Noi”, rl. Telenești, Î.S.”Centrul de instruire şi producţie”,  mun. Chişinău, Î.S. ”Centrul de Reproducere a Păsărilor Abaclia”, s. Abaclia, rl. Basarabeasca, Î.S. ”Întreprinderea de Reparare și Exploatare Auto”, mun. Chişinău.

 În conformitate cu prevederile Legii 121/2007 și Regulamentului privind modul de indexare, în funcţie de nivelul inflaţiei, a tranşelor plăţii pentru bunul privatizat, aprobat prin Hotărârea Guvernului nr.189 din 21.02.2008 a fost monitorizată achitarea prețului în rate a Complexului patrimonial unic Î.S.”Centrul de reproducere a păsărilor Anenii Noi”, s. Hîrbovăţ, rl. Anenii Noi.
Întru verificarea îndeplinirii obligațiilor contractuale de către cumpărătorii bunurilor proprietate publică de stat au fost examinate rapoartele de audit prezentate de cumpărători, s-au instituit grupuri de lucru interministeriale care s-au deplasat la entitățile supuse monitorizării, în scopul verificării datelor și informațiilor prezentate.

Rezultatele examinării și verificărilor efectuate de grupul de lucru interministerial au fost prezentate Comisiei pentru desfășurarea concursurilor comerciale și investiționale de privatizare a proprietății publice, instituită prin Hotărârea Guvernului nr.919/2008. Drept rezultat,  Comisia a acceptat investițiile efectuate în anul 2016 în sumă de 1109,77 mii lei în Cinematograful „Pace”, or. Glodeni, iar în privinţa cumpărătorilor care nu au îndeplinit obligaţiile asumate prin contractele de vânzare-cumpărare și nu au manifestat bună credinţă şi diligenţă în realizarea obligațiilor investiționale asumate, a decis iniţierea procedurii de rezoluţiune a contractelor de vânzare-cumpărare, în particular: a pachetului de acţiuni ale statului (83,248%) din S.A.”Moldova-Tur” (hotelul ”Naţional”), Cinematografului „Ildîz”, or. Vulcănești şi Cinematografului „Luceafărul”, or. Teleneşti. 
În corespundere cu decizia Comisiei pentru desfășurarea concursurilor comerciale și investiționale de privatizare a proprietății publice, Agenția a sesizat organele competente în vederea identificării pârghiilor de valorificare a cinematografului ”Columna”, implicit privind finalizarea construcției și transformarea în Centru de cultură, conform obligațiilor asumate prin Contract. 
4.2  Parteneriat public-privat 
Pe parcursul perioadei de raportare, în vederea dezvoltării capacităților interne a funcționarilor din cadrul autorităților administrației publice pentru inițierea și implementarea proiectelor de parteneriat public-privat (PPP), în Republica Moldova s-au realizat următoarele:

În comun cu experții cooptați în cadrul programului TAIEX, la 21 februarie și 22 februarie 2017 au fost organizate 2 ateliere de instruire cu tematica „Ciclul de implementare a proiectelor  de parteneriat public-privat”, destinate autorităților administrației publice centrale și locale, instituțiilor financiare și mediului de afaceri.
În perioada 21 - 22 noiembrie s-a participat la sesiunea Comitetului pentru inovație, competitivitate și parteneriat public-privat (CICPPP) din cadrul Comisiei Economice a Națiunilor Unite pentru Europa (UNECE).
De asemenea, pe parcursul anului au fost demarate acțiunile în vederea organizării procedurilor de atribuire a contractelor de parteneriat public-privat pentru dezvoltarea activităților S.A. “Loteria Națională a Moldovei” în domeniul jocurilor de noroc (elaborarea Studiului de fezabilitate, Documentației standard, instituirea Comisiei de concurs, organizarea concursului public, ș.a.).

 La situația din 31.12.2017, în Registrul de evidență a proiectelor de parteneriat public-privat și concesiuni sunt înregistrate 77 contracte PPP şi concesiuni (dintre care 12 sunt reziliate),  inclusiv 9 contracte la nivel central şi 56 la nivel local, în particular:

4.2.1. Proiecte de parteneriat public-privat inițiate în domeniul sănătății
Parteneriat public-privat ,,Serviciile de dializă”, inițiat de Ministerul Sănătății în baza Hotărârii Guvernului nr.424 din 18.06.2012, care are ca obiectiv modernizarea centrelor de dializă din cadrul instituțiilor medico-sanitare publice republicane, municipale şi raionale.

Urmare desfășurării unui singur concurs de selectare a partenerului privat, urmau a fi atribuite 3 contracte PPP la nivel național și 6 contracte la nivel local, având ca obiectiv modernizarea serviciului de dializă convențională şi hemofiltrare. 

Contractele PPP la nivel central au fost semnate la 17.04.2014 între Ministerul Sănătăţii și Consorțiul ,,BB-HOMODIALYSE HANDELSGHESELLSHAFT MBH” din Germania, cu instituţiile medicale: IMSP Spitalul Clinic Republican, IMSP Centrul Național Științifico Practic de Medicină Urgentă și IMSP Institutul Mamei și Copilului, pe o perioadă de realizare de 12 ani și o valoare totală (însumată pentru 3 contracte) a investițiilor planificate -15.000.000 EUR. Valoarea planificată a contribuţiilor care urmează a fi transferate partenerului public anual constituie 5% din toate veniturile partenerului privat obținute pe parcursul anului fiscal relevant.

Centrul de dializă din cadrul IMSP Spitalului Clinic Republican, conform prevederilor contractului, a fost renovat și dat în exploatare de către partenerul privat în anul 2015.  
 Ulterior, Ministerul Sănătății și IMSP Spitalul Clinic Republican, de comun acord cu partenerul privat au decis prestarea întregului spectru de servicii de dializă doar în cadrul IMSP Spitalul Clinic Republican, fără a anula/rezilia contractele cu IMSP Centrul Național Științifico Practic de Medicină Urgentă și IMSP Institutul Mamei și Copilului. 

În cadrul realizării contractului, partenerul privat a efectuat investiții în perioada 2015-2017 în total de circa 10 mil lei în lucrări de replanificare, inclusiv pentru extinderea Centrului de Dializă, fiind achiziționate utilaje, echipamente medicale și alte mijloace fixe și active materiale destinate modernizării serviciului. Totodată, conform prevederilor contractului, pentru perioada 2015-2017 partenerul privat a achitat IMSP Spitalul Clinic Republican, sub formă de redevență, suma de 1 820 221 lei.

Tot în cadrul acestui proiect PPP privind serviciile de dializă, potrivit rezultatului concursului de selectare a partenerului privat, firma fiică a Consorțiului ,,BB-HOMODIALYSE HANDELSGHESELLSHAFT MBH” - ÎCS „BB-Dializa” SRL în anul 2014 a încheiat 6 contracte PPP cu instituţiile medicale publice din republică şi Consiliile raionale, după cum urmează:
· Consiliul raional Edineț / IMSP,,Spitalul raional Edineț”;

· Consiliul raional Căușeni / IMSP ,,Spitalul raional Căușeni”;

· Consiliul raional Soroca / IMSP,,Spitalul raional Soroca”A. Prisăcari”;

· Consiliul raional Drochia /IMSP Spitalul raional Drochia ,,Nicolae Testimițeanu";

· Consiliul Municipal Bălți / IMSP ,,Spitalul Municipal Bălţi”;

· Consiliul raional Ungheni / IMSP ,,Spitalul raional Ungheni”.

În toate aceste 6 raioane nu au fost efectuate investiţiile preconizate de contracte, și respectiv Centrele de dializă, nu au fost create. Actualmente, în adresa Agenţiei Proprietăţii Publice a parvenit informația că contractele semnate cu  Consiliile raionale Edineț, Ungheni și Drochia au fost reziliate pe motiv de neonorare a obligaţiilor contractuale de către ÎCS „BB-Dializa” SRL.  Intenția de anulare a contractelor PPP o au și celelalte autorități publice locale semnatare.

·  Parteneriat public-privat ,,Servicii de Radiologie şi Diagnostic Imagistic în cadrul IMSP Spitalul Clinic Republican”, iniţiat de Ministerul Sănătăţii, în baza Hotărârii Guvernului nr.1116 din 06.12.2010, care are ca obiectiv renovarea/construcţia, echiparea, finanţarea şi operarea Serviciului de radiologie şi diagnosticare imagistică. Contract semnat la 24.11.2011 pe un termen de 12 ani. Parteneri privați: SRL ,,Centrul Medical Magnific” şi SRL ,,Euromed Diagnostic”.
Partenerul privat în perioada 2015-2017 a efectuat investiții în sumă de 3 599 354 lei, inclusiv în anul 2017 - 2 339 560 lei pentru amenajarea și modernizarea încăperilor și achiziționării utilajului destinat prestării serviciului respectiv.  
· Parteneriat public-privat „Centru de tomografie computerizată în cadrul IMSP Spitalul raional Ungheni”, aprobat prin Decizia Consiliului raional Ungheni nr.4/10 din 07.08.2014, care are ca obiectiv prestarea serviciului de diagnosticare imagistică. Contract semnat la 17.01.2015 pe un termen de 25 de ani, cu o valoare a investiției de 17 500 000 lei. Partener privat: SRL ,,EUROCLINIC’’.
În perioada 2015-2017, au fost instalate echipamentele tehnice pentru prestarea serviciilor de diagnosticare imagistică şi radiologie performantă în valoare de 7 727 922 lei și s-a achitat plata pentru locațiune pentru anii 2016-2017 în sumă de 26 521 lei. 

· Parteneriat public-privat ,,Finisarea obiectului nefinalizat al Spitalului Clinic mun. Bălţi din str. Decebal, nr. 101”, aprobat prin Decizia Consiliului municipal Bălţi nr.6/27 din 05.05.2011, care are ca obiectiv construcția (realocarea) şi modernizarea Centrului perinatologic, precum şi amenajarea regiunii centrale a municipiului, cu construirea obiectelor din str. Ștefan cel Mare, nr.29. Contract semnat la 30.01.2014 pe un termen de 49 de ani. Partener privat: ÎCS SRL „A.B.H. Invest Company”. Realizările aferente contractului respectiv pe parcursul anului 2017 nu sunt cunoscute, dat fiind neprezentarea informației de Primăria mun. Bălți. 
· Parteneriat public-privat ,,Serviciu de laborator în cadrul IMSP Spitalul Clinic Municipal Bălți”, aprobat prin Decizia Consiliului municipal Bălţi nr.16 din 24.12.2012, care are ca obiectiv prestarea serviciului de laborator. Contract semnat la 30.04.2014 pe un termen de 20 de ani, cu o valoare a investiției de 23 880 372 lei. Partener privat: SC SRL ,,IMUNTEHNOMED”.

Partenerul privat, pe parcursul anilor 2014-2017 a efectuat lucrări de renovare şi amenajare a spaţiului destinat pentru laborator în valoare de 822 815 lei şi a instalat echipament de laborator în valoare de 7 739 343 lei. În prezent laboratorul prestează servicii conform contractului PPP. Pentru anii 2014-2017 partenerul privat a transferat partenerului public redevenţa în sumă de 736 577 lei.

· Parteneriat public-privat ,,Centrul de tomografie computerizată” în cadrul IMSP Spitalul raional Orhei”, aprobat prin Decizia Consiliului raional Orhei nr. 8/11 din 04.11.2010, care are ca obiectiv crearea unui centru de tomografie computerizată de înaltă performanţă. Contract semnat la 02.09.2011 pe un termen de 25 de ani, cu o valoare a investiției de 9 550 735 lei. Partener privat: SRL „Euroclinic”. 
Partenerul privat în perioada 2012 – 2017 a efectuat plata pentru locațiune  prevăzută în contract în mărime totală  de 281 962 lei (sau echivalentul în lei a 3000 Euro anual). Din anul 2012 Centru de tomografie computerizată din cadrul Spitalului raional Orhei activează cu succes.

· Parteneriat public-privat ,,Cabinetul Ultrasonografic din cadrul IMSP Centrul Medicilor de Familie Anenii Noi”, aprobat prin Decizia Consiliului raional Anenii Noi nr. 04-11 din 10.07.2012, care are ca obiectiv crearea unui cabinet de USG de înaltă performanţă. Contract semnat la 28.12.2012 pe un termen de 25 de ani, cu o valoare a investiției de 300 000 lei. Partenerul privat: SRL „Lenmed”. 
 Partenerul privat a efectuat investiţiile prevăzute de contract pentru perioada 2013-2017 și a transferat partenerului public plata pentru locațiunea spațiului în care este amplasat Cabinetul de USG în sumă de 30 408 lei, stabilită conform Legii Bugetului de Stat.
Din anul 2013 Centrul Medicilor de Familie Anenii Noi activează şi prestează servicii de ultrasonografie. Investigațiile UGS de înaltă performanță nu au fost efectuate din lipsa contractării cu CNAM.

4.2.2. Proiecte de parteneriat public-privat inițiate în domeniul construcțiilor sociale pentru angajații din sectorul bugetar

· Parteneriat public-privat ,,Construcţia de locuinţe şi obiective de menire social-culturale a colaboratorilor Ministerului Apărării și ai Armatei Naționale”, aprobat prin Hotărârea Guvernului nr. 419 din 18.06.2012, care are ca obiectiv construcția de locuințe și obiective de menire social-culturală pe terenul cu suprafaţa de 1,2434 ha, mun. Chişinău, str. V. Lupu nr.61/1. Contract semnat între Ministerul Apărării și SRL ,,Altconstruct’’ la 24.01.2014, pe un termen de 4 ani, cu o valoare a investiției de 209 986 000 lei.  

 Partenerul privat şi-a onorat obligaţiile contractuale, construind și amenajând la cheie un bloc locativ cu 111 apartamente de serviciu destinate colaboratorilor Armatei Naţionale şi Ministerului Apărării, care a fost transmis partenerului public la finele anului 2015. Toate lucrările de construcție, finisare și dare în exploatare sunt finalizate.

· Parteneriat public-privat ,,Construcția de locuințe și obiective de menire social-culturală din strada Sprâncenoaia nr. 1 și nr. 5, mun. Chișinău”, aprobat prin Hotărârea Guvernului nr. 419 din 18.06.2012, care are ca obiectiv finalizarea lucrărilor de construcție pentru Bloc cămine a Universității AȘM și construcţia Cartierului locativ din mun. Chişinău str. Sprîncenoaia nr.1 şi nr.5. Contract semnat între Academia de Științe a Moldovei și SRL ,,Basconslux" la  02.06.2015 pe un termen de 4 ani cu o  valoare a investițiilor de 29,8 mil lei.


  În anul 2017 a fost semnat Procesul Verbal de recepție finală a lucrărilor de finisare a complexului Bloc cămine a Universității AȘM. Sunt la etapă finală lucrările de finalizare a celor 6 blocuri locative din 11 prevăzute de contract.
· Parteneriat public-privat ,,Construcția de locuințe și obiective social-culturale în cadrul Armatei Naționale, pe terenul din strada N. Testimițeanu, nr.3, mun. Chișinău”, aprobat prin Hotărârea Guvernului nr. 419 din 18.06.2012, care are ca obiectiv construcția de locuințe și obiective de menire social culturală. Contract semnat între Ministerul Apărării și SRL ,,Energotehcomplet” la 10.11.2016 pe un termen de 49 de luni.
S-au executat lucrările de construcție montaj, lucrările de instalare a rețelelor inginerești și lucrările de finisare interioară-exterioară a imobilului.

· Parteneriat public-privat ,,Construcția complexului locativ, sălii de sport şi a cazărmii de pompieri mun. Orhei”, aprobat prin Decizia Consiliul raional Orhei nr. 7/5 din 09.12.2016, care are ca obiectiv construcția complexului  locativ, a sălii de sport şi a cazărmii de pompieri. Contract semnat la 20.03.2017 pe un termen de 3 ani. Partener privat: SRL ,,Green Tiara”.

S-au executat lucrările de elaborare a studiului geotehnic, proiectarea documentaţiei tehnice pentru autorizaţia de construcţie, demolarea construcţiilor existente, obţinerea certificatului de urbanism.
4.2.3. Parteneriate public-private în domeniul modernizării serviciilor publice

· Parteneriat public-privat ,,Modernizarea şi reutilarea tehnică a instalaţiilor de epurare din mun. Bălţi”, aprobat prin Decizia Consiliului municipal Bălți nr. 12/13 din 25.10.2012, care are ca obiectiv asigurarea populației cu servicii publice calitative de evacuarea şi epurarea apelor reziduale în mun. Bălţi. Contract semnat la 01.11.2013 pe un termen de 49 ani, cu o valoare a investiției de minim 85,2 mil lei. Partener privat:SRL “Glorin Inginering”.
     Partenerul privat conform contractului achită redevența în valoare de 810,0 mii lei anual. În perioada 2014-2017 au fost efectuate investiții în sumă de 7 105 090 lei în modernizarea utilajului de epurare a apelor reziduale, au fost demarate lucrările de proiectare și terasament pentru construcția încăperii de prelucrare a apelor reziduale.

·  Parteneriat public-privat „Concesionarea activelor aflate în gestiunea Î.S. „Aeroportul Internațional Chișinău” și a terenului aferent acestora”, aprobat prin Hotărârea Guvernului nr. 438 din 19.06.2012, care are ca obiectiv modernizarea serviciilor aeroportuare. Contract semnat între Agenția Proprietății Publice și  SRL ,,Avia Invest” la 30.08.2013 pe un termen de 49 de ani, cu o valoare a investiției de 244,2 mil Euro. Proiectul este la etapa de realizare, fiind efectuate lucrări de modernizare și extindere a terminalului, pistei și iluminarea aerodromului, a fost construită şi amenajată parcarea auto multietajată cu o capacitate de aproximativ 800 locuri de parcare.   
      Concesionarul cumulativ pentru perioada 30.08.2013-31.12.2016 a efectuat investiții în sumă totală de 61 787 mii EUR,  iar lucrările efectuate și date în exploatare până la data de 25.08.2017 se estimează la 47 700 mii EUR.
·      Parteneriat public-privat ,,Servicii de producere a combustibilului pe bază de biomasă în raionul Telenești’’, aprobat prin Decizia Consiliului raional Telenești nr.8/14 din 05.12.2011, care are ca  obiectiv producerea combustibilului şi asigurarea populaţiei şi instituţiilor cu biocombustibil. Contract semnat la 12.11.2013 pe un termen de 20 ani, cu o valoare a investițiilor de 333 680 lei. Partener privat: SRL ,,Alvisido Impex". 

Partenerul privat desfășoară activitatea de producere a biocombustibilului (bricheți și peleți) și în perioada 2015-2017 a livrat partenerului public biocombustibil în valoare  de 118 800 lei, ceea ce reprezintă contravaloarea redevenței prevăzută de contract. 

· Parteneriat public-privat ,,Dezvoltarea infrastructurii termoenergetice pe biomasă în raionul Leova”, aprobat prin Decizia Consiliului raional Leova nr.3.1 din 13.06.2013, care are ca obiectiv asigurarea cu termoenergie a instituțiilor publice din raza raionului Leova. Contract semnat la 28.05.2014 pe un termen de 11 ani şi 7 luni, cu o valoare a investițiilor de 11 981 911 lei. Partener privat: SRL „Green Farm”.

 Partenerul privat a efectuat investiţiile preconizate de contract, construind și punând în funcțiune 19 centrale termice pe biomasă, care urmează a fi date în exploatare și înregistrate la Oficiul Cadastral Teritorial Leova. De asemenea, pe parcursul perioadei de încălzire 2017 – 2018 partenerul privat a livrat fără întrerupere agentul termic pe biomasă, calitatea serviciilor prestate fiind satisfăcătoare. Actualmente partenerii sunt în proces de judecată, motivul fiind neînțelegerile privind stabilirea tarifului pentru o Gigacalorie.

·    Parteneriat public-privat ,,Prestarea serviciilor de furnizare a energiei termice din biomasă prin dezvoltarea infrastructurii termoenergetice pe biomasă din raionul Ungheni”, aprobat prin Decizia Consiliului raional Ungheni nr. 5/1 din 24.07.2015, care are ca obiectiv asigurarea cu termoenergie a instituțiilor publice din raza raionului prin prestarea serviciilor de livrare a agentului termic pe bază de biomasă, care se desfășoară cu suportul Programului “Energie și Biomasă în Moldova“. Contract semnat la 03.10.2016 pe un termen de 10 ani, cu o valoare a investiției de 3 200 000 lei. Partener privat: SRL ,,Green Energo”.
 În scopul prestării serviciilor de livrare a termoenergiei la instituțiile publice preselectate partenerul privat, în anul 2017, a efectuat investiții de 1 892 009 lei, după cum urmează:

· S-au efectuat lucrări de eficientizare energetică la Gimnaziul Hîrcești, s-au instalat 3 cazane cu capacitatea de 140 kw, se livrează agentul termic.

· S-au efectuat lucrări de eficientizare energetică la grădinița Condrătești, s-a  instalat 1 cazan cu capacitatea de  140 kw, se livrează agentul termic.

· Parteneriat public-privat ,,Prestarea serviciilor de furnizare a energiei termice din biomasă prin dezvoltarea infrastructurii termoenergetice pe biomasă din raionul Nisporeni”, aprobat prin Decizia Consiliului raional Nisporeni nr. 6/20 din 16.09.2016, care are ca obiectiv asigurarea cu termoenergie a instituțiilor publice din raza raionului prin prestarea serviciilor de livrare a agentului termic pe bază de biomasă, care se desfășoară cu suportul Programului “Energie și Biomasă în Moldova“. Contract semnat la 04.08.2017 pe un termen de 10 ani, cu o valoare a investiției de 2 350 000 lei. Partenerul privat: SRL,, Green Energo”. 

Partenerul privat a construit 4 cazangerii noi și a efectuat lucrări de reabilitare la o cazangerie existentă

· Parteneriat public-privat ,,Dezvoltarea infrastructurii termoenergetice pe biomasă în raionul Călărași”, aprobat prin Decizia Consiliului raional Călărași nr. 02/05 din 26.05.2016, care are ca obiectiv înființarea unui atelier de producere a brichetelor din deșeuri agricole, gestionarea optimă a utilajului și producerea biocombustibilului de calitate. Contract semnat la 15.05.2017 pe un termen de 12 ani, cu o valoare a investiției de 461 430 lei. Partenerul privat: SRL ,,VIGI”.
    Partenerul privat a executat lucrările de instalare, montare și testare a utilajului.

· Parteneriat public-privat ,,Reabilitarea și reluarea activității complexului școlar din mun. Chișinău, str. Constantin Stamati 10”, aprobat prin Decizia Consiliului municipal Chișinău nr. 5/12 din 22.09.2016, care are ca obiectiv reconstrucția capitală a complexului școlar din str. C. Stamati, 10 și a complexului preșcolar din str. N. Costin, 63. Contract semnat la 02.05.2017 pe un termen de 50 ani, cu o valoare a investiției de 85 842 812 lei. Partenerul privat: SRL ,,Guzun V.E.”. În perioada de raportare s-a realizat expertiza tehnică a clădirilor din cadrul complexului școlar și obținerea avizelor pentru inițierea lucrărilor, s-a elaborat documentația de proiect și s-a obținut autorizația de construcție, s-a demolat tencuiala, pardoselile și pereții despărțitori. S-au efectuat lucrările de expertiză a clădirilor. Partenerul privat execută obligațiile asumate prin contract.

· Parteneriat public-privat ,,Reconstrucția complexului sportiv ,,Constructorul” situat pe str. Victoriei, 94A, pentru funcționare clubului sportiv”, care are ca obiectiv reconstrucția complexului sportiv ,,Constructorul”. Contract semnat la 01.09.2015 pe un termen de 49 ani, cu o valoare a investiției de 2 600 000 lei. Partenerul privat: AO ,,Academia de tenis de masă din Bălți”. Primăria municipiului Bălți nu a prezentat informații referitoare la realizarea contractului respectiv.
4.2.4. Parteneriate public-private în domeniul explorării geologice a            hidrocarburilor

· Parteneriat public-privat ,,Concesionarea lucrărilor de explorare geologică a hidrocarburilor pe teritoriul Republicii Moldova, cu ulterioara lor exploatare”, aprobat prin Hotărîrea Guvernului nr.586 din 12.05.2016, care ca obiectiv eficientizarea și diversificarea resurselor energetice ale Republicii Moldova, avînd drept scop dezvoltarea, reducerea dependenței de importurile de resurse de energie primară și îmbunătățirea siguranței în aprovizionare, diversificarea surselor de producere a energiei, tehnologiilor și infrastructurii. Contract semnat între Ministerul Mediului și SRL „Frontiera Resources International LLC” la  02.01.2017 pe un termen de 5 ani (cu ulterioara exploatare ce nu poate depăși 45 de ani), cu o valoare a investiției de 6 300 000 USD. 
     Lucrările de explorare geologică a hidrocarburilor pe teritoriul Republicii Moldova pe parcursul anului 2017  nu au fost inițiate
4.2.5. Contracte de concesiune a serviciilor de salubrizare a localităților

Actualmente, sunt supuse monitorizării 35 contracte de concesiune a serviciului de salubrizare, încheiate în raza unităților administrativ-teritoriale ale Republicii Moldova, semnate în cadrul proiectului “Eco Verde” pe o perioadă maximă de 49 ani, cu o exclusivitate în operarea serviciilor de salubrizare. Pînă în prezent, în cadrul acestor contracte PPP nu au fost întreprinse careva acțiuni.


Proiectul “Eco Verde” prevede și construcția a 8 uzine de reciclare, prelucrare și ardere a deșeurilor. Proiectarea acestor uzine a fost preconizată pentru trimestru I al anului 2016, însă nu s-a procedat la implementarea lor din motive ce țin de reglementarea arderii și prelucrării deșeurilor menajere și tergiversării atragerii investițiilor destinate construcției fabricilor de prelucrare a deșeurilor. Contracte de concesiune a serviciului de salubrizare au fost încheiate în următoarele localități din republică:

· În raionul Edineț, partenerul privat SRL „Eco-Garant” a încheiat contractul de concesiune cu autoritatea publică locală din orașul Edineţ, or. Cupcini;

·  În raionul Ștefan Vodă partenerul privat SRL „Ozon Terra”a încheiat contracte de concesiune cu autoritățile administrației publice locale din or. Ştefan Vodă, s. Volintiri, s. Feşteliţa, s. Ermoclia, s. Crocmaz, s. Popeasca, s. Copceac, s. Antonești, s.Tudora, s. Alava, s. Ștefănești;

· În raionul Glodeni partenerul privat SRL „Gripin-Com” a încheiat contractul de concesiune cu autoritatea publică locală din or. Glodeni; 

· În raionul Nisporeni partenerul privat  SRL „Eco Activ” a încheiat contracte de concesiune cu autoritatea publică locală din or. Nisporeni;

· În raionul Donduşeni partenerul privat SRL „Vixenol” a încheiat contracte de concesiune cu autoritățile administrației publice locale din or. Donduşeni , s. Climăuţi; 
· În raionul Criuleni, partenerul privat SRL „Ecoplai” a încheiat contracte de concesiune cu autoritățile administrației publice locale din r. Criuleni, s. Răculești, s. Bălțata, s. Rîșcova, s. Ișnovăț, , s. Miclești, s. Hîrtopul Mare, s. Izbiște, s. Cruglic, s. Jevreni, s. Zăicana, s. Cimișeni, s. Onițcani, s. Bălăbănești, s. Corjova, s. Dolinoe.

· Parteneriat public-privat ,,Privind concesionarea serviciului de salubrizare a teritoriului municipiului Bălţi”, aprobat prin Decizia Consiliului municipal Bălţi nr.2/77 din 24.02.2011, care are ca obiectiv salubrizarea teritoriului municipiului Bălţi şi reciclarea la o rată maximă a deșeurilor organice, furnizarea compostului ecologic în beneficiul comunității agricole cu un minim de produse finale. Contractul semnat la 21.09.2012 pe un termen de 49 ani, cu o valoare a investițiilor de  490 000 000 lei . Partener privat: Î.C.S. “Ecorecycle”.

   Primăria municipiului Bălți nu a prezentat informații referitoare la realizarea contractului respectiv.

· Parteneriat public-privat „Construirea uzinei ecologice de tratare a deşeurilor solide din mun. Bălți”, care are ca obiectiv construcţia şi operarea unei uzine de tratare ecologică a deşeurilor menajere solide. Contract semnat la 23.09.2014 pe un termen de 49 ani. cu o valoare a investițiilor de 463 928 000 lei. Partener privat: „Ecorecycle” SRL.
  Primăria municipiului Bălți nu a prezentat informații referitoare la realizarea contractului respectiv.
4.2.6. Proiecte de parteneriat public privat suspendate sau reziliate

La situația din 31.12.2017, Agenția Proprietății Publice a fost informată referitor la anularea/rezilierea a 12 contracte PPP și concesiune, înregistrate în Registrul Patrimoniului Public și anume parteneriatele public-private:

· ,,Construcția complexului locativ cu menire socială din raionul Ialoveni”;

· ,,Serviciile de dializă în cadrul Spitalului raional Ungheni”; 

· ,,Serviciile de dializă în cadrul Spitalului raional Edineț”;
· ,,Serviciile de dializă în cadrul Spitalului raional Drochia”; 

· ,,Concesionarea  serviciului de salubrizare a oraşului Criuleni”;
· ,,Concesionarea serviciului de salubrizare a orașului Ceadîr Lunga”;
· ,,Concesionarea serviciului de salubrizare pe raza satului Mașcăuți, r.Criuleni”;

· ,,Concesionare serviciului de salubrizare pe raza satului Băhrineşti, r.Floreşti” ;
· ,,Concesionare serviciului de salubrizare pe raza satului Semionovca, r. Ştefan Vodă”
· ,,Concesionare serviciului de salubrizare pe raza satului Dubăsarii Vechi, r. Criuleni”
· ,,Concesionare serviciului de salubrizare pe raza satului Slobozia-Dușca, r. Criuleni”
· ,,Concesionare serviciului de salubrizare pe raza satului Olănești, r.Ștefan Vodă”.
 Notă: Mai multe autorități ale administrației publice locale nu prezentă informații relevante cu privire la derularea proiectelor PPP inițiate, fapt care împiedică Agenția Proprietății Publice să monitorizeze realizarea parteneriatelor public-private, conform prevederilor art. 14, lit. d) al Legii 179-XVI din 10.07.2008 cu privire la parteneriatul public-privat. Printre acestea se regăsesc: 

· Primăria municipiului Bălți (din cele 8 contracte semnate prezentă informații referitor la 2);

· Primăriile satelor Dubăsarii Vechi,  Cimișeni, Jevreni,  Bălțata, Cruglic, Izbiște,  Rîșcova,  Ișnovăț,  Bălăbănești și Onițcani - din raionul Criuleni;

· Primăriile satelor Ermoclia, Volintiri,  Alava, Crocmaz - din raionul  Ștefan-Vodă;  

· Primăriile orașelor Edineț  și Cupcini din raionul  Edineț.
Conform situației din 31.12.2017, sunt sistate mai multe contracte de parteneriat public-privat (45) inclusiv: 
· Parteneriat public-privat ,,Dotarea tehnică  a municipiului Bălţi cu aparatură de fixare foto-video”, aprobat prin Decizia Consiliului municipal Bălţi nr./16 din 24.12.2012, care are ca obiectiv dotarea tehnică a mun. Bălți cu aparatură foto-video. Contract semnat la 19.03.2015 , pe un termen de 25 ani, cu o valoare a investițiilor de  5 000 000 lei. Partener privat: SRL „Avtouragan”.

·     Parteneriat public-privat ,,Dotarea tehnică  a raionul Leova cu aparatură de fixare foto-video aprobat prin Decizia Consiliului Raional Leova nr. 4.37 din 25.09.2014, care are ca obiectiv monitorizarea traficului rutier în raza raionul Leova. Contract semnat la 19.03.2015, cu o valoare a investițiilor de 2 939 501 Euro. Partener privat: SRL „Inforad”.

· Parteneriat public-privat ,,Concesionarea lucrărilor pentru salubrizare sanitară a municipiului Bălţi”, aprobat prin Decizia Consiliului municipal Bălţi nr. 6/65 din 27.10.2011, care are ca obiectiv salubrizarea teritoriului municipiului Bălţi. Contract semnat la data de 30.05.2012 pe un termen de 49 ani, cu o valoare a investiției de 6 822 500 lei . Partenerul privat: SRL „Terracleaning Nord”.
· Parteneriat public-privat ,,Amenajarea, organizarea și gestionarea parcărilor și parcajelor controlate cu plată în mun. Chișinău, aprobat prin Decizia Consiliului municipal Chișinău nr. 6/5 din 02.10.2014, care are ca obiectiv gestionarea locurilor de parcare și parcajelor cu plată, asigurarea controlului asupra respectării regulilor de parcare și achitare a serviciilor de parcare a autovehiculelor. Contract semnat la data de 03.12.2015 pe un termen de 25 de ani, cu o valoare a investiției de 10 000 000 Euro. Partenerul privat: SRL ,,EME Parkleitsystem GmbH”.
· Parteneriat public-privat ,,Centrul de Ultrasonografie în cadrul instituţiei medico sanitare publice CS Căzăneşti”, aprobat prin Decizia Consiliului raional Telenești nr. 8/14 din 05.12.2011, care are ca obiectiv finanţarea şi operarea unui Cabinet de USG. Contract semnat la data de 20.03.2012 pe un termen de de 25 de ani, cu o valoare a investiției de 120 000 lei. Partenerul privat: Î.I. ,,Cristea Anatolie”.

·  5 contracte de parteneriat public-privat inițiate de Ministerul Sănătății pentru prestarea serviciilor de dializă;

· 35 contracte de parteneriat public-privat inițiate de autoritățile publice locale pentru prestarea serviciilor de salubrizare a localităților.

5. Rezultatele activității economico-financiare a întreprinderilor de stat şi societăţilor pe acţiuni cu cotă de stat mai mare de 25 la sută
La situaţia din 1 ianuarie 2018, Registrul patrimoniului public conține înscrieri privind 232 întreprinderi de stat (inclusiv 4 înregistrate peste hotarele ţării) şi 90 societăţi comerciale cu cotă de stat, dintre care în 71 societăți pe acțiuni cota statului depășește 30 la sută din capitalul social, inclusiv 22 societăţi sunt cu capital integral de stat, iar 46 cu capital majoritar de stat.

Capitalul social al societăţilor comerciale constituie 4913,03 mil lei, din care proprietatea statului – 3722,47 mil lei sau 75,76 %.

Pe parcursul anului gestionar, două societăți pe acțiuni cu capital integral de stat au majorat capitalul social, și anume:  S.A.”Reţelele Electrice de Distribuţie Nord” S.A. cu 63,79 mil lei, în rezultatul reorganizării prin fuziune (absorbţie) a S.A.”Reţelele Electrice de Distribuţie Nord-Vest” și  S.A. „MoldFarm” - cu 1,0 mil lei.
Din totalul întreprinderilor de stat înscrise în Registrul patrimoniului public:

· 228 întreprinderi de stat sunt amplasate pe teritoriul Republicii Moldova, dispun de capital social de 6 446,1 mil lei şi patrimoniu net în valoare de 15 491,55 mil lei;

· 4 întreprinderi de stat sunt înregistrate peste hotarele Republicii Moldova, şi anume: 

1) Î.S."Fabrica de vin din Lvov", Ucraina, din gestiunea Ministerului Agriculturii, Dezvoltării Regionale și Mediului (nu activează);
2) Î.S."Cariera de piatră concasată din granit", din or. Pervomaisc, Ucraina din gestiunea Ministerului Agriculturii, Dezvoltării Regionale și Mediului (în procedură de insolvabilitate  din 19.05.2014);

2) Î.S."Tabăra de însănătoşire pentru copii "Autodorojnic" din gestiunea Ministerului Economiei și Infrastructurii, capitalul social -1,2 mil hrivne;

3) Î.S."Cariera de pietriş şi nisip din Cernăuţi" din gestiunea Ministerului Agriculturii, Dezvoltării Regionale și Mediului (nerecunoscută de partea ucraineană ca patrimoniu al RM), capitalul social - 0,3 mil lei.
De asemenea peste hotarele țării, în Ucraina, își desfășoară activitatea 2 întreprinderi afiliate cu investiţii străine 100% "Sanatoriul - Moldova", or. Truscaveţ şi "Sanatoriul - Sănătate", or. Sergheevca, care se află în administrarea Î.S.„Medisan” din subordinea Cancelariei de Stat;

Capitalul social al întreprinderilor de stat constituie 6 446,05 mil lei. În perioada de raportare, 9 întreprinderi de stat au majorat capitalul social cu 220,99 mil lei. 

Din numărul total al entităţilor cu cotă de stat, administrate de autorităţile publice centrale, la 24 întreprinderi de stat şi 37 societăţi comerciale este aplicată procedura de lichidare sau insolvabilitate, conform prevederilor Codului Civil nr.1107-XV din 06 iunie 2002 şi Legii insolvabilităţii nr.149 din 29 iunie 2012. Astfel:

· 14 întreprinderi de stat şi 22 societăţi pe acţiuni sunt în procedură de insolvabilitate, inclusiv pentru 12 societăţi pe acțiuni au fost desemnaţi lichidatori;

· 10 întreprinderi de stat  şi 15 societăţi pe acţiuni  în procedură de lichidare.

Pe motivul inițierii procedurii de lichidare/insolvabilitate a unor entități cu cotă de stat, precum și încetarea activităţii (neprezentarea situaţiilor financiare la Biroul Naţional de Statistică (BNS)) nu pot fi supuse analizei economico-financiare:

a)  58 întreprinderi de stat sau 25,44% din totalul întreprinderilor de stat administrate de autoritățile administrației publice centrale, dintre care: 

· 14 întreprinderi de stat, care se află în procedură de insolvabilitate. Din ele, 4 întreprinderi au finalizat anul de gestiune cu profit  în mărime totală de 11,44 mil lei; 7 entități au generat pierderi în mărime de 6,91 mil lei; 3 nu prezintă situațiile financiare la BNS;

· 10 întreprinderi de stat se află în procedură de lichidare;

· 34 întreprinderi de stat nu activează (nu prezintă situațiile financiare la BNS); 

b) 33 societăţi comerciale în care cota statului depășește 30 la sută din capitalul social sau 36,7% din totalul societăților administrate, dintre care :

· 10 societăţi pe acţiuni se află în procedură de insolvabilitate (2 entităţi au obţinut profit în mărime de 0,92 mil lei; 6 entități au generat pierderi în mărime de 3,09 mil lei; 2 nu prezintă situațiile financiare la BNS);

· 11 societăţi pe acţiuni se află în procedură de lichidare;

· 12 societăţi pe acţiuni nu activează (nu prezintă situațiile financiare la BNS).

Drept rezultat, Agenţia Proprietăţii Publice a efectuat analiza activităţii economico-financiare a 170 întreprinderi de stat şi 38 societăţi pe acţiuni cu cotă de stat mai mare de 30 la sută din capitalul social, conform situaţiei de la 31.12.2017 în baza:

· dărilor de seamă privind mărimea şi circulaţia proprietăţii publice de stat, prezentate întreprinderile de stat și societățile pe acțiuni cu cotă de stat în conformitate cu prevederile Hotărârii Guvernului nr.568 din 06.05.2008;

·  situaţiilor financiare anuale, prezentate Serviciul situaţiilor financiare de pe lîngă Biroul Naţional de Statistică;

· notei analitice privind monitoringul financiar al activităţii economico-financiare a întreprinderilor de stat efectuat de Ministerul Finanțelor;

· datelor Comisiei Naţionale a Pieţei Financiare privind emisiunile suplimentare de acţiuni înregistrate pe parcursul anului 2017.

5.1 Rezultatele activităţii economico-financiare a întreprinderilor de stat

Conform datelor generalizate din dările de seamă privind mărimea şi circulaţia proprietăţii publice de stat, prezentate de 165 întreprinderile de stat, conform Hotărârii Guvernului nr.568 din 06.05.2008 şi situaţiile financiare a 5 întreprinderi de stat pentru anul 2017, recepționate de la Biroul Național de Statistică, la situația 31.12.2017:

Valoarea totală a activelor a 170 întreprinderi de stat a constituit 22113,54 mil lei, fiind în descreştere cu 127,13 mil lei sau 0,57% față de finele anului 2016.

 Valoarea contabilă a activelor imobilizate a constituit 18 261,34 mil lei sau 82,58 la sută din totalul activelor, fiind în creștere cu 20,13 mil lei sau 0,11% față de finele anului 2016.

Structura activelor imobilizate se prezintă astfel: 

mil lei
	
	2016
	2017
	Devierea,

+/-
	Devierea, %

	Total active imobilizate, inclusiv:
	18241,21
	18261,34
	-127,13
	-0,57

	Imobilizări corporale în curs de execuţie
	2444,62
	2951,06
	506,44
	20,72

	Terenuri
	1256,02
	1364,39
	108,38
	8,63

	Mijloace fixe
	12398,14
	11903,78
	-494,37
	-3,99

	Creanţe pe termen lung
	702,0
	708,07
	6,07
	0,86

	Alte active imobilizate
	306,65
	267,34
	-39,31
	-12,82


Pentru 165 întreprinderi de stat (97,05% din totalul întreprinderilor supuse analizei) care au prezentat dările de seamă privind mărimea şi circulaţia proprietăţii pentru anul 2017, putem releva că valoarea mijloacelor fixe intrate pe parcursul anului 2017 a constituit 934,34 mil lei, iar valoarea mijloacelor fixe ieşite a constituit 2 612,3 mil lei, inclusiv:

- mijloace fixe casate – 156,19 mil lei, 

- mijloace fixe comercializate – 9,78 mil lei, 

- mijloace fixe transmise altor întreprinderi/instituţii – 2 446,34 mil lei.
Patrimoniul net (capitalul propriu) al 170 întreprinderi de stat a constituit 15 233,99 mil lei. Comparativ cu începutul perioadei de gestiune, se atestă o descreştere a patrimoniului net cu 733,37 mil lei (4,59%). Diminuarea semnificativă a patrimoniului este cauzată de micșorarea capitalului propriu al I.S."Administrația de Stat a Drumurilor" cu 557,11 mil lei; Î.S.”Colegiul Naţional de Viticultură si Vinificaţie din Chişinău cu 253,41 mil lei; Î.S. Compania Aeriana "Air Moldova" cu 197,24 mil lei; Î.S. Teatrul Naţional de Operă şi Balet "Maria Bieşu"  cu 59,77 mil lei; I.S."Fabrica de Sticlă din Chişinău" cu 14,15 mil lei; I.S."Calea Ferata din Moldova"  cu 9,38 mil lei; Î.S."Aeroportul Internaţional Mărculeşti" cu 8,82 mil lei. 

La 15 întreprinderi de stat (8,82%) activele nete au atins valori negative, însumând 149,87 mil lei, printre care Î.S. Compania Aeriana "Air Moldova" – (81,29 mil lei); Î.S.”Moldtranselectro” – (59,72 mil lei); Î.S."Staţiunea Tehnologică pentru Irigare Vulcăneşti" – (3,64 mil lei).

Totodată la 89 întreprinderi de stat (52,35%) se atestă majorarea capitalului propriu cu 433,55 mil lei, printre care Î.S. Organizaţia Concertistică şi de Impresariat "Moldova-Concert" – cu 95,56 mil lei; Î.S."Moldelectrica" – cu 37,59 mil lei; Î.S.Centrul de Cultură şi Artă "Ginta Latina" – cu 14,6 mil lei; Î.S. Teatrul "Alexei Mateevici" – cu 10,64; Î.S."Poşta Moldovei" – cu 10,04 mil lei; Î.S. utilizarea spaţiului aerian şi deservirea traficului aerian "MOLDATSA" – 7,72 mil lei.

Venitul din vânzări obţinut de întreprinderile de stat în anul 2017 constituie 6822,54 mil lei, fiind în creștere cu 297,78 mil lei (4,56%) față de anul 2016. 

Costul vânzărilor constituie 5865,32 mil lei şi este în creştere cu 443,7 mil lei (8,18%) faţă de 2016. 

Urmare generalizării informaţiei din Rapoartele anuale privind administrarea proprietăţii publice, prezentate de autorităţile administraţiei publice centrale de specialitate, factorii care au dus la majorarea costurilor și cheltuielilor sunt:

· majorarea salariului minim în sectorul real al economiei de la 2100 lei la 2380 lei, conform prevederilor Hotărârii Guvernului nr 242 din 26.04.2017; 
· majorarea costurilor pentru reparaţia și întreţinerea mijloacelor de transport învechite;majorarea tarifelor la combustibil, etc.

Profitul brut, ca element principal al rezultatului activităţii operaţionale al întreprinderilor a constituit 956,14 mil lei, fiind în descreştere cu 146,72 mil lei sau 13,3% faţă de 2016.

Alte venituri operaţionale ale întreprinderilor de stat au constituit 356,03 mil lei, fiind în creştere cu 109,15 mil lei sau 44,21% faţă de 2016.  


Analizând evoluţia activităţii întreprinderilor de stat s-a constatat, că la 99 întreprinderi de stat venitul din vânzări s-a majorat cumulativ cu 484,99 mil lei faţă de 2016. Majorări semnificative a venitului din vânzări, au înregistrat următoarele întreprinderi de stat:

· I.S. Compania Aeriana "Air Moldova" - cu 160,90 mil lei, venitul din vânzări, la 31.12.2017, fiind de 2727,89 mil lei;

· I.S."Calea Ferata din Moldova" - cu 99,35 mil lei, venitul din vânzări fiind de 1008,99 mil lei;

· I.S. utilizarea spațiului aerian si deservirea traficului aerian "MOLDATSA" - cu 32,73 mil lei, venitul din vânzări fiind de 183,19 mil lei;

· I.S."Institutul de Tehnica Agricola "Mecagro" - cu 22,2 mil lei, venitul din vânzări fiind de 88,81 mil lei;

· I.S."Administrația de Stat a Drumurilor" - cu 10,31 mil lei, venitul din vânzări fiind de 52,17 mil lei;

· I.S."Combinatul de vinuri de calitate Mileștii Mici" - cu 8,1 mil lei, venitul din vânzări fiind de 45,50 mil lei.

· I.S. "Moldelectrica" - cu 6,95 mil lei, venitul din vânzări fiind de 585,36 mil lei.

 Totodată, la 71 de întreprinderi de stat venitul din vânzări s-a micşorat cumulativ cu 194,02 mil lei faţă de 2016.  

Cele mai esenţiale reduceri ale venitului din vânzări s-au atestat la:

· I.S."Fabrica de Sticla din Chişinău" - cu 117,43 mil lei, venitul din vânzări, la 31.12.2017, fiind de 145,54 mil lei;

· I.S. pentru Silvicultura "Iargara" - cu 17,28 mil lei, venitul din vânzări fiind de 1,46 mil lei;

· I.S."Aeroportul International Mărculești" – cu 6,81 mil lei, venitul din vânzări fiind de 40,08 mil lei;

· I.S. Sanatoriul - preventoriu de baza "Constructorul" – cu 4,84 mil lei, venitul din vânzări fiind de 11,37 mil lei;

· I.S."Servicii Paza" - cu 4,23 mil lei, venitul din vânzări fiind de 136,85 mil lei.

Micşorarea veniturilor din vînzări a întreprinderilor sus-menţionate atrage după sine o micşorare a taxei pe valoarea adăugată încasată în bugetul de stat, fapt ce reprezintă un risc fiscal pentru bugetul public naţional.

Analiza indicatorilor de rezultat a întreprinderilor de stat 

	Nr. d/o
	Indicatori
	2016,

mil lei
	2017,

mil lei
	Devierea,

+/- mil lei
	Devierea, %

	1.
	Venituri din vînzări
	6524,76
	6822,54
	+297,78
	4,56

	2.
	Costul vînzărilor 
	5421,62
	5865,32
	+444,71
	8,2

	3.
	Pofitul brut
	1102,86
	956,14
	-146,72
	-13,3

	4.
	Alte venituri din activitatea operaţională
	246,89
	356,03
	+109,15
	44,2

	5.
	Total cheltuieli din activitatea operațională
	2151,38
	1579,37
	-577,01
	-26,82

	6.
	Cheltuieli administrative
	1417,71
	891,99
	-525,72
	-37,08

	7.
	Rezultatul din activitatea operaţională: profit (pierdere)
	-571,88
	-324,47
	+247,41
	43,26

	8.
	Profit (pierdere) pînă la impozitare
	4,01
	-47,28
	-51,29
	-1279,05

	9.
	Pierdere netă a perioadei de gestiune
	-22,68
	   -78,56
	-55,86
	-246,3


În partea ce vizează cheltuielile suportate de către întreprinderile de stat în anul 2017, se atestă că valoarea acestora a constituit 2 471,36 mil lei, fiind în descreștere cu 1 097,73 mil lei față de anul 2016. Micşorarea cheltuielilor este determinată de micșorarea cheltuielilor administrative cu 525,72 mil lei (37,08%) și micșorarea cheltuielilor din activitatea operațională cu 572,0 mil lei (26,59%). 

Rezultatul cumulativ al exerciţiului financiar a întreprinderilor de stat pentru anul 2017 este negativ, constituind 78,56 mil lei. 

Rezultatul exerciţiului financiar al întreprinderilor de stat în anul 2017 este prezentat în tabelul de mai jos:

	Numărul întreprinderilor de stat supuse analizei
	Au activat cu profit
	Au activat cu pierderi
	Rezultat financiar nul

	
	Nr.
entităţi  econom.
	%
	suma, mil lei
	Nr.
entităţi  econom.
	%
	suma, mil lei
	Nr.
entităţi  econom.
	%

	170
	104
	61,17
	220,1
	62
	36,47
	- 298,66
	4
	2,35


Din totalul întreprinderilor de stat supuse analizei, 104 întreprinderi au finalizat anul financiar cu profit net, care a însumat 220,1 mil lei, fiind cu 120,57 mil lei (121,13%) mai mare decât cel obţinut în anul 2016.

Este de remarcat, că la 48 întreprinderi de stat profitul net obţinut în 2017 s-a majorat cu 41,33 mil lei faţă de 2016. Majorări semnificative ale profitului net, faţă de anul 2016, au înregistrat:

· I.S."Moldelectrica"– cu 41,26 mil lei, înregistrând profit net în mărime de 46,87 mil lei;

· I.S. "MOLDATSA" – cu 8,19 mil lei, înregistrând profit net în mărime de 11,02 mil lei;

· I.S."Institutul de Tehnica Agricola "Mecagro" – cu 2,75 mil lei, înregistrând profit net în mărime de 5,36 mil lei;

· I.S."Radiocomunicatii" – cu 1,49 mil lei, înregistrând profit net în mărime de 6,42 mil lei.

Totodată, unele întreprinderi care au finalizat anul 2016 cu pierderi nete, la finele anului 2017 au înregistrat profit, în particular:

· I.S."Calea Ferata din Moldova" a înregistrat profit net în mărime de 7,14 mil lei, iar în anul 2016 a generat pierderi nete în mărime de (53,24) mil lei;

· I.S."Rezervcom" a înregistrat profit net în mărime de 3,6 mil lei, iar în anul 2016 – pierderi nete în mărime de (1,27) mil lei;

· Intreprinderea de Stat pentru Silvicultura din "Calarasi" a înregistrat profit net în mărime de 0,71 mil lei, iar în anul 2016 – pierderi nete în mărime de (1,94) mil lei;

· I.S."Protectia Solurilor si Imbunatatiri Funciare" a înregistrat profit net în mărime de 0,29 mil lei, iar în anul 2016 – pierderi nete în mărime de (1,47) mil lei;

· I.S."Palatul Republicii" a înregistrat profit net în mărime de 0,16 mil lei, iar în anul 2016 – pierderi nete în mărime de (1,12) mil lei;

· I.S."Nodul Hidroenergetic "Costesti" a înregistrat profit net în mărime de 0,14 mil lei, iar în anul 2016 – pierderi nete în mărime de (1,07) mil lei.

La 56 întreprinderi de stat profitul net obţinut în 2017 s-a diminuat cu 140,07 mil lei faţă de 2016, preponderent din ramura economiei şi  silviculturii. Profitul net s-a micşorat considerabil faţă de anul 2016 la:

· I.S. Compania Aeriana "Air Moldova" – cu 199,0 mil lei, înregistrând pierderi nete în mărime de (190,43) mil lei;

· I.S."Combinatul de vinuri de calitate Milestii Mici" – cu 6,76 mil lei, înregistrând la 31.12.2017 pierderi nete în mărime de (2,36) mil lei;

· I.S."Servicii Paza" – cu 5,48 mil lei, înregistrând pierderi nete în mărime de (3,79) mil lei;

· I.S."Editura "Universul" – cu 3,90 mil lei, înregistrând pierderi nete în mărime de (3,89) mil lei.

· Î.S."Staţiunea Didactico-Experimentală din Stăuceni" – cu 2,06 mil lei, înregistrând pierderi nete în mărime de (1,35) mil lei;

· I.S."Sistemul de Gospodarire a Apelor "Nistru-Centru" – cu 2,5 mil lei, înregistrând pierderi nete în mărime de (1,92) mil lei.
Din totalul întreprinderilor supuse analizei 62 de întreprinderi de stat au înregistrat pierderi în valoare de (298,66) mil lei. Cele mai mari pierderi au fost generate de:

· I.S. Compania Aeriana "Air Moldova" – (190,43) mil lei, ponderea în totalul pierderilor fiind de  63,76%;

· I.S."Fabrica de Sticla din Chişinău" – (19,74) mil lei, ponderea -  6,61% ;

· Colegiul National de Viticultura si Vinificație din Chișinău - (18,95) mil lei, ponderea -  6,35%;

· I.S."Editura "Universul" - (3,89) mil lei, ponderea - 1,3%;

· I.S. pentru cercetarea in selecție si hibridarea suinelor "Moldsuinhibrid"– (3,26) mil lei, ponderea -  1,09%.
  
La 21 întreprinderi de stat pierderile s-au majorat cu 38,88 mil lei faţă de anul 2016. Înrăutățirea rezultatului economico-financiar se atestă la:

· Colegiul Național de Viticultură si Vinificație din Chișinău, care a înregistrat pierderi de  (18,95) mil lei, în creștere  cu 18,14 mil lei față de 2016;

· I.S."Fabrica de Sticlă din Chişinău" – a înregistrat pierderi de (19,74) mil lei, în creștere cu 6,16 mil lei față de 2016;

· I.S."Stațiunea Tehnologică pentru Irigare Vulcăneşti"– a înregistrat pierderi de  (1,8) mil lei,  în creștere cu 1,23 mil lei.

Valoarea totală a activelor circulante a întreprinderilor de stat a constituit 3836,13 mil lei, fiind în descreştere cu 162,83 mil lei (4,07%) comparativ cu începutul perioadei de gestiune.

Creanţele curente ale întreprinderilor de stat pe anul 2017 au constituit 1199,49 mil lei, fiind în descreştere cu 249,89 mil lei (17,24%) faţă de 2016 şi se constituie din:
                                                                                                                   (mil lei)

	Indicatori
	2016
	2017
	Devierea

	
	
	
	mil lei
	%

	Creanţe comerciale
	550,8
	577,25
	26,45
	4,8

	Creanţe ale bugetului
	78,13
	65,17
	-12,96
	-16,58

	Creanţe ale personalului
	29,09
	29,1
	11,03
	0,04

	Alte creanţe curente
	791,37
	527,97
	-263,4
	-33,28

	Total creanţe
	1449,39
	1199,49
	-249,89
	-17,24


Datoriile curente, la finele anului de gestiune, au însumat  3 408,06 mil lei fiind în creştere cu 272,39 mil lei sau 8,69 la sută faţă de 2016 şi se constituie din: 

                                                                                                                         (mil lei)

	Indicatori
	2016
	2017
	Devierea

	
	
	
	mil lei
	%

	Credite bancare pe termen scurt
	200,82
	143,75
	-57,07
	-28,42

	Datorii comerciale
	1642,12
	1795,67
	153,55
	9,35

	Datorii faţă de personal
	255,89
	267,49
	11,60
	4,53

	Datorii privind asigurările obligatorii
	87,77
	93,38
	5,61
	6,39

	Datorii faţă de buget
	83,32
	87,91
	4,59
	5,51

	Alte datorii curente
	107,07
	124,99
	17,92
	16,73

	Total datorii curente
	3135,67
	3408,06
	272,39
	8,69


Soldul datoriilor pe termen lung al întreprinderilor de stat, la finele anului 2017, au constituit  3 420,57 mil lei, inclusiv 239,20 mil lei (6,99%) - credite bancare pe termen lung,  231,52 mil lei (6,77%) - împrumuturi pe termen lung, 2948,63 mil lei (86,24%) - alte datorii pe termen lung/leasing financiar. 
Cele considerabile majorări ale datoriilor au fost identificate la întreprinderile din administrarea Ministerului Economiei şi Infrastructurii – cu 232,54 mil lei şi Ministerului Agriculturii, Dezvoltării Regionale şi Mediului – cu 33,53 mil lei.

Potrivit datelor din Nota analitică privind rezultatele monitoringului financiar al activității economico-financiare în anul 2017 a întreprinderilor de stat și societăților comerciale cu capital integral de stat, prezentată de Ministerul Finanțelor, fluxul şi stocul împrumuturilor interne, întreprinderilor de stat monitorizate, care au contractat credite de la băncile comerciale pe o perioadă de un an şi mai mare, au înregistrat, la situaţia din 31.12.2017, un stoc al împrumuturilor în volum de 385,3 mil lei, din care 9,1 mil lei constituie stocul de arierate - suma restantă ce nu a fost achitată conform contractelor încheiate. 

Informaţia privind fluxul şi stocul împrumuturilor interne, 

la situaţia din 31.12.2017, ale întreprinderilor de stat

                                          mil lei

	Nr.

d/o
	Debitorul
	Stoc la 31.12.2017
	Stoc

de arierate

	1.
	Î.S. Compania Aeriană „AIR Moldova”
	206,9
	2,7

	2.
	Î.S. Staţiunea Tehnologico - Experimentală „Bălți”
	0,8
	0,8

	3.
	Î.S. „Calea Ferată din Moldova”
	104,5
	

	4.
	Î.S. Editura „Universul”
	5,3
	5,3

	5.
	Î.S. „Fabrica de Sticlă din Chişinău”
	53,4
	-

	6.
	Î.S. Firma Editorial - Poligrafică „Tipografia Centrală”
	11,7
	0.3

	7.
	Î.S. ”Cartuș”
	1,9
	

	8.
	Î.S.”Combinatul de vinuri de calitate ”Mileștii Mici”
	0,8
	

	Total
	385,3
	9,1


La situaţia din 31.12.2017, Î.S. „Moldtranselectro” dispune de datorii pe împrumuturi recreditate din surse interne şi externe faţă de Ministerul Finanţelor, în mărime de 37,3 mil lei şi 1,6 mil dolari SUA, iar Î.S. „Moldelectrica” – 13,0 mil dolari SUA și 2,0 mil. EURO și Î.S. „Calea Ferată din Moldova” – 0,15 mil.  EURO .

Î.S. „Moldtranselectro” are datorie pe împrumutul extern acordat sub garanţia statului în mărime de 0,86 mil dolari SUA (14,76 mil lei, ce reprezintă în totalitate sold cu termen expirat), iar Î.S. „Fabrica de Sticlă din Chișinău” – 0,5 mil. dolari SUA (sau 8,68 mil. lei, din care 1,1 mil. lei reprezintă soldul datoriei cu termen expirat).

Totodată, la situația din 31.12.2017, unele întreprinderi de stat aflate în procedură de insolvabilitate, care au contractat anterior credite de la băncile comerciale pe o perioadă de un an și mai mare, au înregistrat un sold al împrumuturilor în volum de 80,72 mil. lei, care reprezintă în totalitate stoc de arierate, și anume: Î.S. Stațiunea Didactico - Experimentală „Codrul” - 1,96 mil. lei, Î.S. Uzina de bijuterii din Chișinău „Giuvaier” - 7,16 mil. lei, Î.S. „Moldresurse” - 71,52 mil. lei și Î.S. Stațiunea Didactico-Experimentală „Chetrosu” - 0,1 mil. lei.  Î.S. Combinatul Vitivinicol „Național-Vin” aflată în procedură de insolvabilitate din 2011, dispune de datorii pe împrumuturi recreditate din surse externe față de Ministerul Finanțelor, în mărime de 1,2 mil. dolari SUA (sold cu termen expirat).

Neachitarea obligaţiilor faţă de instituţiile financiare pe creditele interne şi externe, precum şi cele acordate sub garanţia statului devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează riscul financiar de stingere din contul surselor bugetului de stat.

În rezultatul generalizării informaţiei prezentate de întreprinderile de stat supuse analizei, în anul 2017 în cadrul întreprinderilor au activat 29 848 angajaţi, salariul mediu lunar fiind de 5 560 lei. 

Cele mai mari salarii medii s-au înregistrat la: I.S. Compania Aeriana "Air Moldova" – 22 650 lei (573 angajaţi); I.S."Moldtranselectro" – 13 680 lei (6 angajaţi); Î.S.”MoldATSA” – 25 020 lei (255 angajaţi); Î.S. Serviciul de Stat pentru Verificarea si Expertizarea Proiectelor de Construcţie – 16 400 lei (28 angajaţi); I.S."Centrul de Stat pentru Atestarea si Omologarea Produselor de Uz Fitosanitar si a Fertilizanţilor" – 17 550 lei (25 angajaţi); I.S."Centrul de Telecomunicatii Speciale" – 13 210 lei (75 angajaţi); I.S."Administraţia de Stat a Drumurilor" – 16520 lei (161 angajaţi); I.S. Institutul de Geodezie, Prospecțiuni Tehnice si Cadastru "INGEOCAD" – 13 540 lei (62 angajaţi); I.S."Cartuş" – 12 960 lei (10 angajaţi); I.S."MoldData" – 12 700 lei (52 angajaţi).

Cele mai mici salarii medii au fost achitate la I.S."Staţiunea Tehnologica pentru Irigare Hînceşti" - în mărime de 960 lei (56 angajaţi), I.S. Publicația Periodica revista "Legea si Viața" - 1 250 lei (2 angajaţi), I.S."Centrul de Instruire in Domeniul Relațiilor de Munca" - 1 700 lei (69 angajaţi), I.S."Stațiunea Tehnologica pentru Irigare Ungheni" - 1 570 lei (75 angajaţi), I.S."Stațiunea Tehnologica pentru Irigare Drochia" - 1 620 lei (40 angajaţi).

Indicatorii de bază ce caracterizează stabilitatea economico-financiară a întreprinderilor de stat administrate de organele centrale de specialitate, conform situației din 31.12.2017
	Organul central de specialitate
	Nr.  de I.S.
	Rata stabilităţii financiare
	Rentabilitatea activelor, %
	Rentabilitatea capitalului propriu), %
	Rentabilitatea veniturilor din vânzări, %
	Rata autonomiei global)
	Rata solvabilităţii generale

	Normele stabilite
	> 0,33
	> 10 %
	> 20 %
	> 20 %
	> 0,5
	> 2

	Ministerul Agriculturii, Dezvoltării Regionale şi Mediului 
	32
	0.87
	-1.08
	-2.30
	23.36
	0.53
	2.11

	Agenția "Apele Moldovei"
	13
	0,86
	0,27
	0,15
	17,85
	0,71
	3,49

	Ministerul Sănătății, Muncii şi Protecţiei Sociale 
	4
	0.91
	2.94
	3.29
	16.31
	0.91
	11.09

	Ministerul Educaţiei, Culturii şi Cercetării
	23
	0.89
	-0.10
	-0.22
	-3.74
	0.81
	7.68

	Ministerul Economiei şi Infrastructurii
	28
	0.84
	-0.34
	-0.64
	8.49
	0.67
	3.06

	Agenția Proprietarii Publice
	2
	0.96
	-0.19
	-0.19
	13.64
	0.96
	23.95

	Agenția "Moldsilva"
	25
	0.70
	6.54
	7.98
	73.07
	0.58
	2.36

	Agenția Relații Funciare si Cadastru
	3
	0.88
	4.70
	5.22
	25.70
	0.80
	4.95

	Cancelaria de Stat
	7
	0.96
	0.17
	-0.10
	29.57
	0.96
	23.47


Rata stabilităţii financiare exprimă independența financiară a întreprinderii şi reflectă măsura în care întreprinderea dispune de resurse financiare cu caracter permanent faţă de totalul resurselor de finanţare. Se consideră satisfăcătoare, daca este mai mare sau egala cu 0,33. La situaţia din 31.12.2017, din totalul de 170 întreprinderi de stat analizate, 141 întreprinderi de stat sunt independente financiar, rata stabilităţii financiare fiind mai mare decît nivelul optim.

Rentabilitatea veniturilor din vânzări reflectă capacitatea întreprinderii de a obţine profit din comercializarea produselor, mărfurilor şi prestarea serviciilor şi reflectă eficiența  gestionării vânzărilor, costurilor şi preţurilor de vânzare a produselor, mărfurilor şi serviciilor prestate, caracterizează profitul obţinut la un leu venituri din vânzări. La situaţia din 31.12.2017, din 170 întreprinderi analizate, 113 întreprinderi de stat ai atins un nivel ce depășește norma stabilită pentru rentabilitatea veniturilor din vânzări. (Anexa nr.2).

  Rentabilitatea capitalului propriu (financiară) caracterizează eficienţa utilizării resurselor proprii. Acest indicator prezintă interes deosebit pentru investitorii existenţi şi potenţiali, care doresc să maximizeze rezultatele, urmare a investiției efectuate. Nivelul optim este de 20-25%. La situaţia din 31.12.2017, 12 întreprinderi de stat au depășit nivelul optim al rentabilității capitalului propriu, 4 fiind din ramura agriculturii, 3- din ramura silviculturii (Anexa nr.4).

Rentabilitatea activelor (profit net/pierdere netă a perioadei de gestiune)/valoarea medie a activelor totale) este unul dintre indicatorii principali de rentabilitate a unei companii, și măsoară eficiența utilizării activelor, din punct de vedere al profitului obținut la un leu investit în active. Conform situaţiei din 31.12.2017, nivelul optim al rentabilității activelor de 10% a fost depășit de 23 întreprinderi de stat, 7 fiind din ramura silviculturii, 6 – din ramura agriculturii (Anexa nr.6).

Rata autonomiei globale prezintă ponderea surselor proprii în totalul mijloacelor utilizate pentru finanţarea activităţii întreprinderii. La situaţia din 31.12.2017,  din 170 întreprinderi de stat analizate, la 144 întreprinderi de stat sursele proprii sunt mai mari de 50% din totalul surselor de finanţare - rata autonomiei globale este mai mare decît nivelul optim stabilit de 0,5.
Rata solvabilităţii generale reflecta capacitatea unei întreprinderi de a face față tuturor scadențelor sale, atât pe termen mediu și lung cît și pe termen scurt,  fiind determinată ca raport între activele totale si totalul datoriilor. Acest indicator reflectă gradul de acoperire a datoriilor pe seama activelor totale și posibilitatea întreprinderii de a transforma activele în lichidități, în vederea onorarii obligațiilor de plată. La situaţia din 31.12.2017, la 117 întreprinderi de stat rata solvabilităţii generale este mai mare decît nivelul optim stabilit de 2,0.

Între întreprinderile de stat supuse analizei, care au înregistrat un nivel optim al indicatorilor ce reflectă stabilitatea financiară la finele perioadei de gestiune, se regăsesc:

· Î.S."Combinatul de vinuri de calitate Mileștii Mici"

· Î.S."Centrul Standardizare si Experimentare a Calității Producției de Conserve"

· Î.S."Centrul de Stat pentru Atestarea si Omologarea Produselor de Uz Fitosanitar si a Fertilizanților"

· Î.S."Centrul de Elaborări Economice si de Producție"

· Î.S.  Silvo-Cinegetică "Manta-V" 

· Î.S. Rezervația Naturala "Pădurea Domneasca" 

· Î.S."Flus"


Întreprinderile de stat care au înregistrat indicatori sub nivelul optim ce caracterizează stabilitatea economico-financiară sunt:

· Î.S. Compania Aeriana "Air Moldova"

· Î.S." Colegiul National de Viticultura si Vinificație din Chișinău”

· Î.S."Sistemul de Gospodărire a Apelor "Nistru-Centru"

· Î.S. Publicația periodica revista social-culturala "Moldova"

· Î.S. Teatrul Dramatic de Stat pentru Tineret "S Uliți Roz"

· Î.S."Sarmat"

· Î.S. "Brănești"

· Î.S. "Casa de comerț DIP".

În concluzie, analiza activităţii economico - financiare a întreprinderilor de stat în anul 2017 față de anul 2016 atestă:

· descreșterea capitalului propriu cu 4,59%; 

· descreșterea valorii activelor cu 0,57%;

· majorarea venitului din vânzări cu 4,56%;

· micșorarea rezultatului exercițiului financiar cu 55,88 mil lei;

· micşorarea creanțelor cu 17,24% ;
· majorarea datoriilor curente cu 8,69% ;

· majorarea datoriilor pe termen lung cu 8,83%;
· creșterea venitului din vânzări 4,56%;

· menținerea capacităţii reduse a întreprinderilor de stat, per ansamblu, de a utiliza capitalul propriu, activele materiale şi financiare în desfăşurarea activităţii operaţionale (indicatorii respectivi sunt mai mici decât nivelul optim stabilit).
5.2 Rezultatele activităţii economico-financiare a societăţilor pe acțiuni în care cota statului depăşeşte 30 la sută din capitalul social

Conform  datelor din Registrul patrimoniului public, din totalul de 90 societăţi pe acţiuni cu cotă de stat, în 71 statul deţine cotă-parte mai mare de 30 la sută din capitalul social, inclusiv: 22 cu capital integral de stat și 46 cu capital majoritar de stat. 
Pe parcursul anului 2017, pachetele de acțiuni ale statului din societățile pe acțiuni au fost administrate de ministere și alte autorități ale administrației publice centrale, după cu urmează: Ministerul Agriculturii, Dezvoltării Regionale şi Mediului – 37 S.A.;  Ministerul Economiei şi Infrastructurii – 32 S.A.; Ministerul Finanţelor – 1 S.A.; Ministerul Educaţiei, Culturii şi Cercetării – 3 S.A.; Ministerul Sănătăţii, Muncii şi Protecţiei Sociale – 2 S.A.; Agenţia „Apele Moldovei” – 1 S.A.; Agenţia Rezerve Materiale – 1 S.A.; Agenţia Proprietăţii Publice – 13 S.A. La sfârșitul lunii decembrie 2017, în rezultatul rezilierii contractelor de cesionare (transmitere) a exercitării drepturilor de acţionar şi de administrare a proprietăţii de stat cu unele ministere, în administrarea Agenţia erau 51 societăți pe acțiuni. 
Ținând cont că, din totalul de 71 societăţi pe acţiuni cu cotă-parte mai mare de 30 la sută, 10 societăţi pe acţiuni se află în procedură de insolvabilitate, 11 societăţi pe acţiuni sunt în procedură de lichidare, iar 12 societăţi pe acţiuni nu activează (nu prezintă situațiile financiare la BNS), analiza economico-financiară s-a efectuat  la 38 societăţi pe acţiuni.

Conform datelor generalizate din dările de seamă privind mărimea şi circulaţia proprietăţii publice de stat, prezentate de societățile pe acțiuni cu cotă de stat ce depăşeşte 30 la sută din capitalul social, în conformitate cu prevederile Hotărârii Guvernului nr.568 din 06.05.2008, la situația 31.12.2017:

Valoarea totală a activelor societăţilor pe acţiuni a constituit 30 411,66 mil lei, fiind în creştere cu 1 435,0 mil lei (4,95%) faţă de începutul anului de gestiune. În structura activelor, ponderea majoritară o deţin activele imobilizate, care la 31.12.2017 au constituit 60,68 la sută din totalul activelor, în timp ce ponderea activelor circulante constituie 39,32%. 

Valoarea contabilă a activelor imobilizate a constituit 18 453,49 mil lei, fiind în creştere cu 920,64 mil lei (5,25%) comparativ cu începutul anului de gestiune. 

Structura activelor imobilizate se prezintă astfel:

                                                                                                          (mil lei)

	
	2016
	2017
	Devierea

	
	
	
	mil lei
	 %

	Imobilizări corporale în curs de execuţie
	833,77
	860,21
	26,44
	3,17

	Terenuri
	301,96
	308,96
	7,0
	2,32

	Mijloace fixe
	10 140,19
	10 905,39
	765,20
	7,55

	Creanţe pe termen lung
	574,81
	572,63
	-2,18
	-0,38

	Alte active imobilizante
	182,13
	320,25
	138,11
	75,83

	Total active imobilizante
	17 532,85
	18 453,49
	920,64
	5,25


Valoarea mijloacelor fixe însumează 10 905,39 mil lei și reprezintă 59,09% din activele imobilizate. 

Pentru societățile pe acțiuni supuse analizei, putem releva că valoarea mijloacelor fixe intrate (luate la evidenţa contabilă pe parcursul anului de gestiune) a constituit 2810,59 mil lei, iar valoarea mijloacelor fixe ieşite a constituit 102,11 mil lei, inclusiv:

- mijloace fixe casate – 69,689 mil lei, 


- mijloace fixe comercializate – 12,19 mil lei, 

- mijloace fixe transmise altor entităţi  – 20,23 mil lei.
Patrimoniul net (capitalul propriu) al societăţilor pe acţiuni supuse analizei, la 31.12.2017, a constituit 10 575,38 mil lei, inclusiv, partea ce corespunde cotei statului este de 10 270,49 mil lei sau 97,12 la sută. Comparativ cu începutul anului de gestiune, capitalul propriu s-a majorat cu 966,15 mil lei (10,05%). Majorări semnificative a patrimoniului se atestă la S.A.”Reţelele Electrice de Distribuţie - Nord”- cu 778,01 mil lei (implicit ca rezultat al absorbției S.A.”Red Nord-Vest”); la S.A.”Furnizarea Energiei Electrice - Nord” - cu 112,63 mil lei; la S.A.”Termoelectrica” – cu 37,02 mil lei; S.A.”MetalFeros” cu 22,07 mil lei.

Concomitent, 13 societăţi pe acţiuni, sau 33,33% din totalul societăţilor pe acţiuni monitorizate, au înregistrat o micşorare a patrimoniului net cu aproximativ 59,84 mil lei. Cele mai considerabile diminuări au fost înregistrate de  S.A. „CET-Nord” – cu 38,2 mil lei; S.A.„Aroma” – cu 8,04 mil lei; S.A. „Răut” – cu 5,64 mil lei; S.A.”Energocom” –cu 5,15 mil lei.

La 9 societăţi pe acţiuni capitalul propriu este mai mic ca capitalul social, iar la S.A.”MoldovaGaz” a atins valori negative de (1 032,71) mil lei.

Veniturile din vânzări obţinute de societăţile pe acţiuni supuse analizei în anul 2017 constituie 18 991,67 mil lei, fiind în creştere cu 80,69 mil lei (0,43%) față de anul 2016.

Costul vânzărilor la 31.12.2017  a constituit 16 429,69 mil lei, majorîndu-se cu 293,43 mil lei (1,82%) faţă de 2016.

Urmare generalizării informaţiei din Rapoartele anuale privind administrarea proprietăţii publice, prezentate de unele societăţi pe acţiuni, factorii care mențin costurile și cheltuielile ridicate sunt:

· majorarea salariului minim în sectorul real al economiei de la 2100 lei la 2380 lei, conform prevederilor Hotărârii Guvernului nr 242 din 26.04.2017; 
· tarife reglementate, costuri mari pentru reparaţia şi întreţinerea mijloacelor fixe învechite; majorarea tarifelor la combustibil; reducerea livrării energiei electrice şi energiei termice consumatorilor, concurenţa dură cu producătorii autohtoni şi externi, etc.

Profitul brut, ca element principal al rezultatului activităţii operaţionale a societăţilor pe acţiuni, a constituit 2 561,97 mil lei, fiind în descreștere cu 212,68 mil lei (7,67 %) față de anul precedent. 

Alte venituri din activitatea operaţională au constituit 291,23 mil lei, fiind în creștere cu 85,8 mil lei (41,77%) față de anul 2016.

Analizând evoluţia activităţii societăților pe acțiuni se denotă că, la 26 societăţi veniturile din vânzări s-au majorat cumulativ cu 1 369,54 mil lei, comparativ cu anul 2016.  Majorarea respectivă, a fost generată în mare parte, de majorarea cu 541,02 mil lei a veniturilor din vânzări a S.A.”Metalferos”, care a obținut venituri de 1 291,57  mil lei.  De asemenea, majorări a veniturilor din vânzări au înregistrat: 

· S.A.” Reţelele Electrice de Distribuţie Nord” – cu 285,83 mil lei, veniturile din vânzări fiind de 667,34 mil lei;

· S.A. ”Termoelectrica” – cu 108,89 mil lei, veniturile din vânzări fiind de 5 650,64 mil lei;

· S.A.”Combinatul de vinuri Cricova” - cu 34,24 mil lei, veniturile din vânzări fiind de 260,89 mil lei;

· S.A.”Furnizarea Energiei Electrice - Nord” – cu 28,09 mil lei, veniturile din vânzări fiind de 1 892,88 mil lei.

Efectul pozitiv al majorărilor menţionate a fost parţial afectat de diminuarea cu 1070,97 mil lei a veniturilor din vînzări la 12 societăţi pe acțiuni. Diminuări majore a veniturilor din vânzări au înregistrat: S.A.”Energocom” – cu 484,1 mil lei, S.A.”Moldtelecom” – cu 463,02 mil lei, S.A.”Termoelectrica” – cu 34,74 mil lei, S.A.”Franzeluţa” – cu 21,92 mil lei ş.a.

Analiza indicatorilor de rezultat a societăţilor pe acţiuni 
	Nr. d/o
	Indicatori
	2016,

mil lei
	2017,

mil lei
	Devierea,

+/- mil lei

	1.
	Venituri din vînzări
	18910,9
	18991,6
	+80,7

	2.
	Costul vînzărilor 
	16136,3
	16429,6
	+293,3

	3.
	Pofitul brut
	2774,6
	2561,9
	-212,7

	4.
	Alte venituri din activitatea operaţională
	205,4
	291,2
	+85,8

	5.
	Total cheltuieli din activitatea operaţională
	2305,1
	2410,8
	+105,7

	6.
	Profit (pierdere) pînă la impozitare
	446,5
	2574,1
	+2127,6

	7.
	Profit net (pierdere netă) al perioadei de gestiune
	406,4
	 2307,5   
	+1901,1


Rezultatul cumulativ al exerciţiului financiar al societăților pe acțiuni pentru anul 2017 constituie 2307,58  mil lei. Dinamica evoluţiei profitului net se prezintă conform următorului grafic:

Din totalul societăţilor pe acţiuni supuse analizei, 28 au finalizat anul de gestiune cu profit net, în sumă de 2 363,82 mil lei, fiind în creştere cu 1 816,88 mil lei faţă de anul 2016, iar 9 societăţi pe acţiuni au generat pierderi în valoare de 56,24 mil lei.  Informaţia generalizată este prezentată în tabelul de mai jos:

	Numărul societăţilor pe acţiuni supuse analizei
	Au activat cu profit
	Au activat cu pierderi
	Rezultat financiar nul

	
	Nr.
S.A.
	%
	suma, mil lei
	Nr.
S.A.
	%
	suma, mil lei
	Nr.
S.A.
	%

	38
	28
	73,68
	2 363,82
	9
	23,68
	56,24
	1
	2,63


Din totalul de 28 societăţi pe acţiuni care au finalizat anul financiar cu profit net pot fi evidenţiate:  S.A.”MoldovaGaz”, care a înregistrat profit net de 1 926,08 mil lei, cu o pondere de 81,48% în profitul net total obţinut;  S.A.”Furnizarea Energiei Electrice Nord” – 114,89 mil lei, cu o pondere de 4,86%; S.A.”Reţelele Electrice de Distribuţie Nord” – 99,34 mil lei, cu o pondere de 4,2%; SA „Moldtelecom” - 61,85 mil lei, cu o pondere de 2,62%; S.A.”Metalferos” –  43,30 mil lei, cu o pondere de 1,83%. 

Rezultatul financiar pozitiv al S.A.”MoldovaGaz” a fost obţinut preponderent din activitatea financiară, și anume 2 028,4 mil lei au fost obținute din diferenţa de curs pozitivă, rezultată din evaluarea soldului datoriilor faţă de creditorii externi, înregistrate în dolari SUA, ca urmare a aprecierii valutei naţionale în raport cu dolarul SUA. 

Este de menţionat că, 4 societăţi care au generat pierderi nete în anul 2016, în mărime de 73,95 mil lei, în anul 2017 au obţinut profit net în mărime de 47,61 mil lei. Urmează a fi menţionate:  S.A.”Termoelectrica”, care în anul 2016 a generat pierderi nete de 71,98 mil lei, iar în anul 2017 a obţinut profit net în mărime de 38,06 mil lei.  

S.A.”Tracom”, care în anul 2016 a generat pierderi nete de 1,54 mil lei, în anul 2017 a obţinut profit net în mărime de 9,48 mil lei. Rezultatul financiar pozitiv al S.A.”Tracom”  se datorează dezvoltării infrastructurii tehnice şi de producere a societăţii, precum şi creşterii numărului de rezidenţi ai Parcului Industrial „Tracom”. 

La 11 societăţi pe acţiuni, profitul net obţinut în anul 2017 s-a diminuat cu 31,80 mil lei faţă de cel obţinut în 2016, printre care se atestă S.A.”Energocom”, diminuare cu 14,18 mil lei, S.A.”Moldtelecom” -  cu 10,75 mil lei, S.A.”Franzeluţa” – cu 2,5 mil lei.

Ponderea semnificativă de 71,90 %, din cele 9 societăţi pe acţiuni care au generat pierderi nete de 56,24 mil lei, o deţine ”Centrala Electrică cu Termoficare Nord” S.A. (pierdere netă de 40,44 mil lei), urmată de  S.A.”Aroma” cu o pondere de 15,55 % (pierdere netă de 8,75mil lei) şi S.A.”Răut”  cu o pondere de 9,97% (pierdere netă de  5,61 mil lei).  Este de menţionat că, S.A.” Centrala Electrică cu Termoficare Nord” și-a diminuat pierderile financiare cu 12,5 mil lei comparativ cu anul 2016,  iar S.A.”Răut” cu 2,2 mil lei. 

Creanţele societăţilor pe acţiuni la 31.12.2017 au constituit 6 644,43 mil lei, fiind în descreştere cu 304,74 mil lei (4,39%) faţă de 2016 și se prezintă în modul următor:

(mil lei)

	
	2016
	2017
	Devierea

	
	
	
	mil lei
	%

	Creanţe comerciale
	5581,88
	4925,87
	-656,01
	-11,75

	Creanţe ale bugetului
	583,20
	500,21
	-82,99
	-14,23

	Creanţe ale personalului
	4,47
	5,85
	1,38
	30,86

	Alte creanţe curente
	779,60
	1212,49
	432,89
	55,53

	Total creanţe 
	6949,17
	6644,43
	-304,74
	-4,39


Micşorarea creanţelor curente, sunt condiţionate în special de descreşterea creanţelor comerciale şi  ale bugetului.

Datoriile curente, la finele anului 2017, au constituit 16 556,30 mil lei și s-au micşorat cu 9,25 la sută faţă de 2016 şi se constituie din:   

(mil lei)

	
	2016 
	2017 
	Devierea

	
	
	
	mil lei
	%

	Credite bancare pe termen scurt
	590,79
	629,09
	38,3
	6,48

	Datorii comerciale curente
	1 898,95
	1 537,3
	-361,65
	-19,04

	Datorii faţă de personal
	73,19
	88,73
	15,54
	21,23

	Datorii privind asigurările sociale şi medicale
	28,35
	20,86
	-7,49
	-26,43

	Datorii faţă de buget
	39,29
	
262,77
	223,48
	568,81

	Alte datorii curente
	3 456,39
	3 430,72
	-25,67
	-0,74

	Total datorii curente
	18 244,16
	16 556,30
	-1 687,86
	-9,25


Diminuarea datoriilor curente a fost condiţionată în special de reducerea datoriilor comerciale cu 361,65 mil lei, a datoriilor privind asigurările sociale şi medicale cu 7,49 mil lei și a altor datorii curente – cu 25,67 mil lei.

Potrivit datelor din Nota analitică privind rezultatele monitoringului financiar al activității economico-financiare în anul 2017 a întreprinderilor de stat și societăților comerciale cu capital integral de stat, prezentată de Ministerul Finanțelor, fluxul şi stocul împrumuturilor interne, la situaţia din 31.12.2017, a societăţilor pe acţiuni monitorizate care au contractat credite de la băncile comerciale pe o perioadă de un an şi mai mare, au înregistrat un stoc al împrumuturilor în sumă de 963,9 mil lei, dintre care 1,2 mil lei constituie stocul de arierate, ce reprezintă suma restantă ce nu a fost achitată conform contractelor încheiate.
Informaţia privind fluxul şi stocul împrumuturilor interne, 

la situaţia din 31.12.2017, ale societăţilor pe acţiuni

                                                                                           mil lei

	Nr.
d/o
	Debitorul
	Stoc la
31.12.2017
	Stoc
de arierate

	1.
	S.A. „Moldtelecom”
	681,2
	-

	2.
	S.A. „Combinatul de Vinuri Cricova”
	202,3
	-

	3.
	S.A. „Franzeluţa”
	34,9
	-

	4.
	S.A. „Red Nord-Vest” (absorbită de S.A.”Red-Nord)
	26,2
	-

	5.
	S.A. „Sanfarm Prim”

	

8,4
	
1,2

	6.
	S.A. „Răut”
	6,6
	              -

	7.
	S.A.”Barza Albă”
	4,3
	-

	Total
	
963,9
	1,2


La situaţia din 31.12.2017, S.A. „Termoelectrica” dispune de datorii pe împrumuturi recreditate din surse externe faţă de Ministerul Finanţelor, în mărime de 29,3 mil dolari SUA, iar S.A.”CET Nord” – 0,8 mil Euro. 
Suplimentar, remarcăm că la situația din 31.12.2017, S.A. „Aroma”, aflată în procedură de insolvabilitate înregistrează un sold al împrumuturilor contractate de la băncile comerciale pe o perioadă de un an și mai mare în volum de 79,6 mil lei, din care stocul de arierate constituie 73,4 mil lei, iar S.A. „Vinuri-Ialoveni”, în proces de insolvabilitate, înregistrează 10,7 mil lei arierate.

Este de remarcat că, neachitarea obligaţiilor faţă de instituţiile financiare pe creditele interne şi externe devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. 

La societăţile  pe acţiuni supuse analizei, în anul 2017 au activat 13 244 angajaţi, salariul mediu lunar fiind de 8953 lei. 

Cele mai mari salarii medii pe entitate au fost raportate de S.A.”Moldova Gaz” – 19190 lei (330 angajaţi), S.A.”Energocom” – 13 000 lei (9 angajaţi), S.A. „Furnizarea Energiei Electrice Nord” – 13066 lei (99 angajaţi), S.A.”Metalferos”– 11680 lei (200 angajaţi), S.A.”Moldtelecom” – 10240 lei (2988 angajaţi), S.A.”MoldExpo” – 10300 lei (57 angajaţi), iar cel mai mici salariu fiind la”Aqua Prut” S.A. – 2170 lei (20 angajaţi). 

Indicatorii de bază ce caracterizează stabilitatea economico-financiară a  societăţilor pe acţiuni

Rata stabilităţii financiare exprimă independența financiară a întreprinderii şi reflectă măsura în care întreprinderea dispune de resurse financiare cu caracter permanent faţă de totalul resurselor de finanţare. Se consideră satisfăcătoare, dacă este mai mare sau egala cu 1/3. La situaţia din 31.12.2017, practic toate societăţile pe acţiuni analizate au atins un nivel optim al ratei stabilităţii financiare cu excepția a 3 societăți: S.A.”Moldova Gaz”, S.A.”Aroma” şi S.A.”Energocom”.

Un indicator relevant în aprecierea poziţiei întreprinderilor pe piaţă, este rentabilitatea veniturilor din vânzări. La situaţia din 31.12.2017, din 38 societăţi pe acţiuni  supuse analizei doar 15 au atins un nivel ce depăşeşte nivelul optim stabilit pentru rentabilitatea veniturilor din vânzări  (mai mare de 20%), iar la 23 societăţi rentabilitatea veniturilor din vînzări este sub normele stabilite (vezi Anexa nr.1). 

Rentabilitatea capitalului propriu (financiară), caracterizează eficienţa utilizării resurselor proprii, nivelul optim fiind de 20-25%. La situaţia din 31.12.2017, doar S.A. „Furnizarea Energiei Electrice Nord” a depășit nivelul optim al  rentabilității capitalului propriu, care a constituit 233,63%, ceea ce semnifică că la 1 leu capital propriu, s-au obţinut 2,33 lei profit net. La celelalte 38 societăţi pe acţiuni - rentabilitatea capitalului propriu (financiară) este mai mică faţă de nivelul optim recomandat (vezi Anexa nr.3).  

Rentabilitatea activelor (economică Ra) (profit net/valoarea medie a activelor totale) este un indicator al profitabilității societății față de activele sale totale. Indicatorul arată cați lei aduce sub forma de profit, un leu investit în active. La situaţia din 31.12.2017, nivelul optim al rentabilității activelor de 10% a fost depășit doar de 4 societăţi pe acţiuni, în particular:  S.A. „Furnizarea Energiei Electrice Nord” (Ra - 55,33%); S.A.”Moldova Gaz” (Ra - 17,12%); S.A.”Tracom” (Ra de 16,59%) şi S.A.”Metalferos” (Ra - 13,55%) (Anexa nr.5).  

Coeficienţii ce caracterizează echilibrul economico-financiar al societăţilor, cum ar fi rata autonomiei globale (ponderea surselor proprii în totalul mijloacelor utilizate pentru finanţarea activităţii întreprinderii) şi rata solvabilităţii generale (raportul activelor totale la totalul datoriilor), nu se încadrează în normele stabilite la 9 societăţi pe acţiuni. Astfel, la S.A."Centrala Electrica de Termoficare Nord din Bălţi", S.A. „Termoelectrica”, S.A.”Moldexpo”, S.A.”Energocom”, S.A.”Furnizarea Energiei Electrice Nord”, S.A.”Moldovagaz”, S.A.”Sanfarm-Prim”, S.A.”Loteria Naţională a Moldovei”, S.A.”Aroma”,  rata autonomiei globale  și rata solvabilităţii generale sunt  sub normele stabilite de  0,5 şi, respectiv 2,0. 

În concluzie, analiza activităţii economico - financiare a societăţilor pe acţiuni cu cotă de stat mai mare ca 30 %  în anul 2017 în comparație cu anul 2016,  atestă:

· creșterea valorii activelor cu 4,95%; 

· creșterea capitalului propriu cu 47,40%;

· majorarea venitului din vânzări cu 0,43%; 
· majorarea rezultatului exercițiului financiar la societățile pe acțiuni, cu 467,78%;

· micşorarea creanțelor cu 4,39% ;

· micşorarea datoriilor curente cu 9,25% ;

· majorarea datoriilor pe termen lung cu 1,28% .
5.3 Interacțiunea întreprinderilor de stat şi societăţilor comerciale cu capital integral sau majoritar de stat cu bugetul public național
În conformitate cu datele din Nota analitică privind rezultatele monitoringului financiar al activității economico-financiare în anul 2017 a întreprinderilor de stat și societăților comerciale cu capital integral de stat, prezentată de Ministerul Finanțelor, întreprinderile de stat şi societăţile pe acţiuni cu capital integral sau majoritar de stat au efectuat achitări la bugetul public naţional în cuantum total de 2 416,0 mil lei, din care 1272,9 mil lei au fost transferate de întreprinderile de stat 1143,1 mil lei - de societăţile pe acţiuni cu cotă de stat.

Cu privire la achitările întreprinderilor de stat în bugetul public naţional se enunță că acestea au transferat în bugetul de stat 458,0 mil lei; în bugetele unităţilor administrativ–teritoriale – 114,4 mil lei; în bugetul asigurărilor sociale de stat – 530,2 mil lei şi în fondul asigurărilor obligatorii de asistenţă medicală – 170,3 mil lei. 

Cu privire la achitările societăţilor pe acţiuni în bugetul public naţional, se enunţă că acestea au transferat în bugetul de stat 610,5 mil lei; în bugetele unităţilor administrativ–teritoriale – 82,2 mil lei; în bugetul asigurărilor sociale de stat – 338,1 mil lei şi în fondul asigurărilor obligatorii e asistenţă medicală – 112,3 mil lei. 

Potrivit datelor Serviciului Fiscal de Stat, la situaţia din 31.12.2017, întreprinderile de stat şi societăţile pe acţiuni aveau înregistrate datorii privind impozitele şi taxele faţă de bugetul public naţional în mărime totală de 147,3 mil lei inclusiv: datorii ale întreprinderilor de stat – 145,3 mil lei şi datorii ale societăţilor pe acţiuni – 2,0 mil lei.

Din valoarea totală a datoriilor întreprinderilor de stat, datoriile privind plăţile de bază au constituit 69,3 mil lei, datoriile aferente penalităţilor – 63,4 mil lei, iar datoriile privind amenzile – 12,6 mil lei.  În totalul datoriilor pe bugete, ponderea semnificativă o constituie datoriile înregistrate faţă de bugetul asigurărilor sociale de stat în mărime de 78,1 mil lei, dintre care 37,8 mil lei reprezentă datoriile aferente plăţilor de bază. 

În partea ce ţine de societăţile pe acţiuni, se atestă că, din valoarea totală a datoriilor de 2,0 mil lei, datoriile aferente plăţilor de bază au constituit 1,8 mil lei, penalităţile – 0,2 mil lei. Datoriile societăţilor pe acţiuni faţă de bugetul asigurărilor sociale de stat constituie 0,7 mil lei, dintre care plăţile de bază constituie 0,6 mil lei.

Totodată, conform legislaţiei în vigoare, entităţile beneficiază de înlesniri şi facilităţi fiscale la plata principalelor tipuri de impozite.

Prin urmare, în anul 2017, întreprinderile de stat au beneficiat de înlesniri și facilități fiscale la plata unor impozite și taxe în mărime de 30,09 mil. lei, inclusiv:


- 29,5 mil. lei la plata impozitului pe bunurile imobiliare, în conformitate cu prevederile art. 282, 283, 284 ale Codului Fiscal și prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000; 

- 0,58 mil. lei – la plata taxei pentru extragerea mineralelor utile, în conformitate cu prevederile art. 319 al Codului Fiscal și prevederile Legii pentru punerea în aplicare a titlului VIII al Codului Fiscal nr. 68-XVI din 5 mai 2005; 

- 0,01 mil. lei – la plata taxei pentru eliberarea lemnului pe picior, în conformitate cu prevederile art. 334 al Codului Fiscal și prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005.


Totodată, întreprinderile înregistrează înlesniri și facilități fiscale nesemnificative la plata taxei pentru amenajarea teritoriului în mărime de 3,5 mii lei, acordate în conformitate cu art. 296 al Codului Fiscal și la plata taxei pentru apă – 1,0 mii lei, acordate în conformitate cu prevederile art. 306 al Codului Fiscal și prevederile Legii pentru punerea în aplicare a titlului VIII al Codului Fiscal nr. 68-XVI din 5 mai 2005. 

Suma înlesnirilor și facilităților fiscale acordate societăților pe acțiuni la principalele tipuri de impozite constituie circa 0,3 mil. lei, reprezentînd în mare parte înlesniri aferente plății impozitului pe bunurile imobiliare, în conformitate cu prevederile art. 282, 283, 284 ale Codului Fiscal și prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000.

Suma înlesnirilor și facilităților fiscale la plata taxei pentru apă, acordate societăților pe acțiuni în conformitate cu prevederile art. 306 al Codului Fiscal și prevederile Legii pentru punerea în aplicare a titlului VIII al Codului Fiscal nr. 68-XVI din 5 mai 2005, este nesemnificativă - 2,2 mii lei.

Pe lîngă acestea, în temeiul prevederilor art. 96, 103 și 104 al Codului Fiscal, în anul 2017, entitățile au efectuat livrări de mărfuri și servicii scutite de taxa pe valoarea adăugată (TVA), livrări de mărfuri și servicii la cota redusă a TVA și livrări de mărfuri și servicii la cota „0” a TVA.

Astfel, livrările de mărfuri, servicii la cota redusă a TVA efectuate de întreprinderile de stat au înregistrat valoarea de 27,9 mil. lei. Cele mai considerabile livrări de mărfuri și servicii la cotă redusă a TVA au fost înregistrate la întreprinderile din administrarea Ministerului Agriculturii, Dezvoltării Regionale și Mediului - 21,8 mil. lei, Agenției „Moldsilva” - 2,4 mil. lei, Ministerului Economiei și Infrastructurii - 2,0 mil. lei și la cele administrate de Ministerul Educației, Culturii  și Cercetării - 1,1 mil. lei. 

Valoarea livrărilor de mărfuri și servicii la cota redusă a TVA, acordate societăților pe acțiuni a înregistrat 481,3 mil. lei, dintre care cele mai considerabile au fost înregistrate de societățile pe acțiuni din administrarea Ministerului Agriculturii, Dezvoltării Regionale și Mediului - 399,4 mil. lei și Ministerului Sănătății, Muncii și Protecției Sociale - 78,4 mil. lei.

Totodată, valoarea livrărilor de mărfuri și servicii scutite de TVA ale întreprinderilor de stat constituie 643,9 mil. lei, cele mai semnificative fiind înregistrate la întreprinderile administrate de Ministerul Economiei și Infrastructurii –  470,2 mil. lei, Ministerul Agriculturii, Dezvoltării Regionale și Mediului – 65,7 mil. lei, Ministerul Educației, Culturii  și Cercetării – 43,4 mil. lei, Cancelaria de Stat – 32,4 mil. lei și Academia de Științe a Moldovei – 13,6 mil. lei. 

Referitor la societățile pe acțiuni, enunțăm că, acestea au înregistrat, în anul 2017, livrări de mărfuri și servicii scutite de TVA în sumă de 3905,4 mil. lei, dintre care cele mai considerabile livrări scutite de TVA au fost înregistrate de societățile pe acțiuni administrate de Ministerul Economiei și Infrastructurii - 3901,0 mil. lei.

În partea ce ține de livrările la cota „0” a TVA a întreprinderilor de stat, se enunță că valoarea acestora, în anul 2017 constituie 3919,4 mil. lei, cuantumurile cele mai mari fiind înregistrate la întreprinderile de stat din administrarea Ministerului Economiei și Infrastructurii – 3866,4 mil. lei (în special de Î.S. „Compania Aeriană „Air Moldova” - 2668,5 mil. lei) și întreprinderile administrate de Ministerul Agriculturii, Dezvoltării Regionale și Mediului – 23,7 mil. lei (în special Î.S. „Institutul de Tehnică Agricolă „Mecagro” - 17,3 mil. lei). 

În aceeași perioadă analizată, societățile pe acțiuni au beneficiat de livrări de mărfuri și servicii la cota „0” a TVA în sumă totală de 3368,2 mil. lei, dintre care cele mai semnificative sunt înregistrate de societățile pe acțiuni din administrarea Ministerului Economiei și Infrastructurii - 3118,3 mil. lei și societățile administrate de Ministerul Agriculturii, Dezvoltării Regionale și Mediului - 248,2 mil. lei. 

În anul 2017, la bugetul de stat s-au încasat venituri sub formă de defalcări din profitul net al întreprinderilor de stat în sumă de 44,375 mil lei  (cu 3,69 mil lei mai puțin decât în 2016), iar dividende aferente cotei de participare a statului în societăţile pe acţiuni  - în sumă de 122,731 mil lei (cu 46,39 mil lei mai mult decât în  2016). 

Conform Legii bugetului de stat pentru anul 2017, cu rectificările ulterioare, sarcina bugetară la capitolul dividende aferente cotei de participare a statului în societăţile pe acţiuni a fost stabilită în mărime de 121,8 mil lei, fiind îndeplinită în proporție de 100,8 %, iar la capitolul defalcări din profitul net al întreprinderilor de stat, sarcina bugetară a fost stabilită în mărime de 41,5 mil.lei, fiind îndeplinită în proporție de 106,9%.
Suplimentar e de menționat, că conform Hotărîrii Guvernului nr.944/2016 a fost scutită de la plata defalcărilor din profitul net obținut în anul 2015 Î.S. pentru utilizarea spațiului aerian și deservirea traficului aerian „MoldATSA”, cu condiția achitării defalcărilor din profitul net obținut în anul 2016 în mărime de cel puțin 50,0 la sută. În acest context, remarcăm că Î.S. pentru utilizarea spațiului aerian și deservirea traficului aerian „MoldATSA”, obținînd în anul 2016 profit net în mărime de 2,8 mil.lei, a transferat în anul 2017 la bugetul de stat defalcări în valoare de 1,9 mil. lei.

6. Propuneri în vederea eficientizării administrării și deetatizării proprietăţii publice de stat
Atingerea scopului determinat de legislația aferentă domeniului de administrare și deetatizare a patrimoniului public implică promovarea unui șir de acțiuni cum ar fi:

· elaborarea și aprobarea cadrului regulator aferent activității întreprinderilor de stat/municipale și delimitării patrimoniului public;

· urgentarea transmiterii către Agenția Proprietății Publice a funcției de fondator în întreprinderile de stat, în corespundere cu Regulamentul cu privire la modul de transmitere a bunurilor proprietate publică, aprobat prin Hotărîrea Guvernului nr.901 din 31 decembrie 2015;
· elaborarea și implementarea politicilor sectoriale și a măsurilor necesare dezvoltării întreprinderilor cu capital public sau public-privat, inclusiv prin atragerea investiţiilor private;
· întreprinderea măsurilor în vederea majorării veniturilor întreprinderilor, optimizarea cheltuielilor, asigurarea integrității și folosirii eficiente a activelor și, respectiv, majorarea indicatorilor de rentabilitate; 

· întreprinderea măsurilor privind recuperarea creanțelor și neadmiterea formării acestora cu termen expirat; onorarea obligațiilor de plată față de bugetul public național; 

· restricționarea comercializării mijloacelor fixe pe motivul neutilizării lor, implicit a bunurilor imobile, respectiv, neadmiterea decapitalizării întreprinderilor de stat și societăților pe acțiuni cu cotă majoritară de stat;
· întreprinderea măsurilor privind reorganizarea sau lichidarea întreprinderilor care nu activează prin  promovarea proiectelor de acte normative în acest sens;
· respectarea normelor administrării corporative și asigurarea unui management eficient;
· angajarea prin concurs a administratorilor întreprinderilor de stat și societăților pe acțiuni cu capital integral sau majoritar de stat, cu stabilirea în contractele de muncă a indicatorilor de performanță;
· asigurarea transparenței procedurilor de achiziție a bunurilor, lucrărilor și serviciilor; elaborarea și aprobarea regulamentelor privind achiziția de bunuri, lucrări și servicii de către a întreprinderile de stat și societățile pe acțiuni cu capital integral sau majoritar de stat; 
· stabilirea pentru întreprinderi de stat și societăți pe acțiuni a indicatorilor de performanță și monitorizarea realizării acestora; 

· asigurarea accesului publicului larg la informațiile privind rezultatele activității economico-financiare a întreprinderilor;
· asigurarea procesului de delimitare a terenurilor proprietate publică; 

· creșterea gradului de responsabilitate a autorităților administrației publice centrale în atribuirea, monitorizarea și raportarea procesului de implementare a contractelor de parteneriat public-privat.
7. A N E X E
Anexa nr. 1 - Rentabilitatea veniturilor din vânzări a activității economico-financiare a societăților pe acțiuni cu cotă de stat mai mare de 30% pentru anul 2017.
Anexa nr. 2 - Rentabilitatea veniturilor din vânzări a activității economico-financiare a întreprinderilor de stat pentru anul 2017.
Anexa nr. 3 - Rentabilitatea capitalului propriu (financiară) a activității economico-financiare a societăților pe acțiuni cu cotă de stat mai mare de 30% pentru anul 2017.
Anexa nr. 4 - Rentabilitatea capitalului propriu (financiară) a activității economico-financiare a întreprinderilor de stat pentru anul 2017.
Anexa nr. 5 - Rentabilitatea activelor în procesul activității economico-financiare a societăților pe acțiuni cu cotă de stat mai mare de 30% pentru anul 2017.
Anexa nr. 6 - Rentabilitatea activelor în procesul activității economico-financiare a întreprinderilor de stat pentru anul 2017.
Anexa nr. 7 – Rezultatele activității economico-financiare ale societăților pe acțiuni cu cotă de stat mai mare de 30% pentru anul 2017.
Anexa nr. 8 - Rezultatele activității economico-financiare ale întreprinderilor de stat pentru anul 2017.

